Հավելված

ՀՀ կրթության, գիտության, մշակույթի և սպորտի

նախարարի 11 սեպտեմբերի 2020 թ.

 N 33-Ն հրամանի

**ՆԱԽՆԱԿԱՆ ՄԱՍՆԱԳԻՏԱԿԱՆ (ԱՐՀԵՍՏԱԳՈՐԾԱԿԱՆ) ԿՐԹՈՒԹՅԱՆ**

 **0214.04.4 ԳՈՐԳԱԳՈՐԾՈՒԹՅՈՒՆ ԵՎ ԺԱՆՅԱԿԱԳՈՐԾՈՒԹՅՈՒՆ ՄԱՍՆԱԳԻՏՈՒԹՅԱՆ 0214.04.03.4 ԱՍԵՂՆԱԳՈՐԾՈՂ-ԺԱՆԵԿԱԳՈՐԾ ՈՐԱԿԱՎՈՐՄԱՆ**

**ՊԵՏԱԿԱՆ ԿՐԹԱԿԱՆ ՉԱՓՈՐՈՇԻՉ**

**ԳԼՈՒԽ 1**

**ԸՆԴՀԱՆՈՒՐ ԴՐՈՒՅԹՆԵՐ**

1. Սույն չափորոշիչը սահմանում է նախնական մասնագիտական (արհեստագործական) կրթության 0214.04.4 Գորգագործություն և ժանյակագործություն մասնագիտության` ՀՀ կառավարության 2011 թվականի մարտի 31-ի թիվ 332-Ն որոշմամբ հաստատված Հայաստանի Հանրապետության կրթության որակավորումների ազգային շրջանակի 4-րդ մակարդակի 0214.04.03.4 Ասեղնագործող-ժանեկագործ որակավորմանը ներկայացվող պահանջները, հիմնական կրթական ծրագրի բովանդակության պարտադիր նվազագույնը, ուսանողների ուսումնական բեռնվածության նվազագույն և առավելագույն ծավալները:
2. Նախնական մասնագիտական (արհեստագործական) կրթության 0214.04.4 Գորգագործություն և ժանյակագործություն մասնագիտության 0214.04.03.4 Ասեղնագործող-ժանեկագործ որակավորման հիմնական կրթական ծրագիրը կարող է իրականացվել ուսուցման հետևյալ ձևերով`
3. առկա,
4. դրսեկության (էքստեռնատ):
5. Նախնական մասնագիտական (արհեստագործական) կրթության 0214.04.4 Գորգագործություն և ժանյակագործություն մասնագիտության 0214.04.03.4 Ասեղնագործող-ժանեկագործորակավորման հիմնական կրթական ծրագրի յուրացման համար սահմանվում են ուսումնառության հետևյալ նորմատիվային ժամկետները.
6. կրթության առկա ձևով`

ա. միջնակարգ կրթության հիմքով` 1 տարի

բ. հիմնական կրթության հիմքով`  3 տարի

1. դրսեկության (էքստեռնատ) ձևով կրթության հիմքը և ուսուցման տևողությունը որոշում է ուսումնական հաստատությունը` համաձայն Հայաստանի Հանրապետության կառավարության 2007թ. սեպտեմբերի 6-ի 1028-Ն որոշման։
2. Նախնական մասնագիտական (արհեստագործական) կրթության 0214.04.4 Գորգագործություն և ժանյակագործություն մասնագիտության 0214.04.03.4 Ասեղնագործող-ժանեկագործորակավորման հիմնական կրթական ծրագիրը միջնակարգ կրթության հիմքով յուրացնող ուսանողի ուսումնական բեռնվածության նվազագույն ծավալը 1368 ժամ է, առավելագույն ծավալը` 2214 ժամ։ Հիմնական կրթական ծրագիրը հիմնական կրթության հիմքով` միջնակարգ կրթության երրորդ աստիճանի կրթական ծրագրի հետ համատեղելու դեպքում ուսումնառության տևողությունն ավելանում է 104 շաբաթով։

 **ԳԼՈՒԽ 2**

**ՆԱԽՆԱԿԱՆ ՄԱՍՆԱԳԻՏԱԿԱՆ (ԱՐՀԵՍՏԱԳՈՐԾԱԿԱՆ) ԿՐԹՈՒԹՅԱՆ 0214.04.4 ԳՈՐԳԱԳՈՐԾՈՒԹՅՈՒՆ և ԺԱՆՅԱԿԱԳՈՐԾՈՒԹՅՈՒՆ ՄԱՍՆԱԳԻՏՈՒԹՅԱՆ 0214.04.03.4 ԱՍԵՂՆԱԳՈՐԾՈՂ-ԺԱՆԵԿԱԳՈՐԾ ՈՐԱԿԱՎՈՐՄԱՆ ՀԻՄՆԱԿԱՆ ԿՐԹԱԿԱՆ ԾՐԱԳԻՐՆ ԱՎԱՐՏԱԾ ՇՐՋԱՆԱՎԱՐՏԻ ՄԱՍՆԱԳԻՏԱԿԱՆ ԳՈՐԾՈՒՆԵՈՒԹՅԱՆ ԲՆՈՒԹԱԳԻՐԸ**

1. Նախնական մասնագիտական (արհեստագործական) կրթության 0214.04.4 Գորգագործություն և ժանյակագործություն մասնագիտության 0214.04.03.4 Ասեղնագործող-ժանեկագործ որակավորման մասնագետի մասնագիտական գործունեության բնութագիրը տրվում է ըստ զբաղմունքների տեսակների և մասնագիտական պարտականությունների:
2. Նախնական մասնագիտական (արհեստագործական) կրթության 0214.04.4 Գորգագործություն և ժանյակագործություն մասնագիտության 0214.04.03.4 Ասեղնագործող-ժանեկագործ որակավորմամբ մասնագետն իրականացնում է հետևյալ զբաղմունքները.
3. ասեղնագործող,
4. ժանեկագործ,
5. մեքենայով ասեղնագործող-ժանեկագործ,
6. ասեղնագործության և ժանեկագործության համար էսքիզներ ձևավորող։
7. Նախնական մասնագիտական (արհեստագործական) կրթության 0214.04.4 Գորգագործություն և ժանյակագործություն մասնագիտության 0214.04.03.4 Ասեղնագործող-ժանեկագործ որակավորմամբ մասնագետի մասնագիտական գործունեության պարտականություններն են.
8. նախապատրաստել աշխատատեղը, անհրաժեշտ գործիքները, նյութերը, օժանդակ պարագաները,
9. կազմել էսքիզ՝ կոմպոզիցիայի կանոններով և գունային լուծումներով,
10. կազմել գծագրեր զարդանախշերի և ժանյակների համար,
11. ընտրել գործվածքը, թելերը և անհրաժեշտ պարագաները,
12. էսքիզը փոխանցել գործվածքին, կամ մուտքագրել դիզայնը համակարգչային ծրագրով մեքենայական ասեղնագործության համար,
13. ձեռքով ասեղնագործել և գործել ժանյակներ,
14. համակարգչային ծրագրով ասեղնագործել և գործել ժանյակ,
15. շտկել թերությունները,
16. կատարել ձևավորման աշխատանքներ,
17. պահպանել անվտանգության կանոնները:

**ԳԼՈՒԽ 3**

**ՆԱԽՆԱԿԱՆ ՄԱՍՆԱԳԻՏԱԿԱՆ (ԱՐՀԵՍՏԱԳՈՐԾԱԿԱՆ) ԿՐԹՈՒԹՅԱՆ 0214.04.4 ԳՈՐԳԱԳՈՐԾՈՒԹՅՈՒՆ և ԺԱՆՅԱԿԱԳՈՐԾՈՒԹՅՈՒՆ ՄԱՍՆԱԳԻՏՈՒԹՅԱՆ 0214.04.03.4 ԱՍԵՂՆԱԳՈՐԾՈՂ-ԺԱՆԵԿԱԳՈՐԾ ՈՐԱԿԱՎՈՐՄԱՆ ՀԻՄՆԱԿԱՆ ԿՐԹԱԿԱՆ ԾՐԱԳՐԻ ՆԿԱՏՄԱՄԲ ԸՆԴՀԱՆՈՒՐ ՊԱՀԱՆՋՆԵՐ**

1. Նախնական մասնագիտական (արհեստագործական) կրթության 0214.04.4 Գորգագործություն և ժանյակագործություն մասնագիտության 0214.04.03.4 Ասեղնագործող-ժանեկագործ որակավորման հիմնական կրթական ծրագրի նկատմամբ ընդհանուր պահանջները սահմանվում է շրջանավարտին ներկայացվող ընդհանուր պահանջների համաձայն:
2. Նախնական մասնագիտական (արհեստագործական) կրթության 0214.04.4 Գորգագործություն և ժանյակագործություն մասնագիտության 0214.04.03.4 Ասեղնագործող-ժանեկագործ որակավորման հիմնական կրթական ծրագիրն ավարտած շրջանավարտը պետք է.
3. ժամանակակից անհատի և քաղաքացու ձևավորման պահանջներին համապատասխան ունենա ազգային և համաշխարհային մշակույթի ու պատմության վերաբերյալ գիտելիքներ,
4. ունենա մասնագիտական ոլորտի վերաբերյալ ընդհանուր գիտելիքներ, կարողանա դրանք կիրառել մասնագիտական գործունեության ընթացքում,
5. մասնագիտական գործիքները, սարքավորումները, հարմարանքները և նյութերը արդյունավետ և նպատակային օգտագործելու նպատակով կիրառի մասնագիտական տեսական ու գործնական գիտելիքները,
6. ունենա մասնագիտական գործողությունները ՀՀ օրենսդրությամբ սահմանված նորմաների սահմաններում իրականացնելու հմտություններ,
7. ճիշտ ընկալի և կիրառի մասնագիտական տերմինաբանությունը,
8. ունենա մասնագիտական գործունեության ժամանակ համապատասխան գործողությունների սոցիալական հետևանքները հաշվի առնելու հմտություն,
9. ունենա մասնագիտական ինքնազարգացման և կատարելագործման նպատակով անհրաժեշտ տեղեկությունները ընտրելու և մասնագիտական աղբյուրներից ձեռք բերելու հմտություն,
10. ցուցաբերի աշխատանքային խնդիրների լուծման ընթացքում պատասխանատվություն ստանձնելու, հիմնավորված լուծումներ գտնելու կարողություն,
11. ունենա ինչպես ընդհանուր, այնպես էլ որոշակի փոփոխվող գործոններով իրավիճակներում աշխատելու հմտություն։

**ԳԼՈՒԽ 4**

**ՆԱԽՆԱԿԱՆ ՄԱՍՆԱԳԻՏԱԿԱՆ (ԱՐՀԵՍՏԱԳՈՐԾԱԿԱՆ) ԿՐԹՈՒԹՅԱՆ 0214.04.4 ԳՈՐԳԱԳՈՐԾՈՒԹՅՈՒՆ և ԺԱՆՅԱԿԱԳՈՐԾՈՒԹՅՈՒՆ ՄԱՍՆԱԳԻՏՈՒԹՅԱՆ 0214.04.03.4 ԱՍԵՂՆԱԳՈՐԾՈՂ-ԺԱՆԵԿԱԳՈՐԾ ՈՐԱԿԱՎՈՐՄԱՆ ՀԻՄՆԱԿԱՆ ԿՐԹԱԿԱՆ ԾՐԱԳՐԻ ԲՈՎԱՆԴԱԿՈՒԹՅԱՆ ՊԱՐՏԱԴԻՐ ՆՎԱԶԱԳՈՒՅՆԻ ՆԿԱՏՄԱՄԲ ՊԱՀԱՆՋՆԵՐԸ**

1. Նախնական մասնագիտական (արհեստագործական) կրթության 0214.04.4 Գորգագործություն և ժանյակագործություն մասնագիտության 0214.04.03.4 Ասեղնագործող-ժանեկագործ որակավորման հիմնական կրթական ծրագրի բովանդակության պարտադիր նվազագույնի նկատմամբ պահանջները սահմանվում է ընդհանուր հումանիտար, սոցիալ-տնտեսագիտական և ընդհանուր բնագիտական գիտելիքների, առանցքային հմտությունների, ընդհանուր և հատուկ մասնագիտական կարողությունների բնագավառում շրջանավարտին ներկայացվող պահանջների համաձայն:
2. Նախնական մասնագիտական (արհեստագործական) կրթության 0214.04.4 Գորգագործություն և ժանյակագործություն մասնագիտության 0214.04.03.4 Ասեղնագործող-ժանեկագործ որակավորման հիմնական կրթական ծրագրով շրջանավարտը ընդհանուր հումանիտար, սոցիալ-տնտեսագիտական և ընդհանուր բնագիտական գիտելիքների բնագավառում պետք է`
3. ցուցաբերի ՀՀ Սահմանադրության, զբաղվածության տվյալ բնագավառը կարգավորող հիմնական նորմատիվ ակտերի, մարդու և հասարակության, քաղաքացիների միջև հարաբերությունները կարգավորող օրենքների և նորմատիվ փաստաթղթերի հիմնական դրույթների իմացություն,
4. տիրապետի հայոց լեզվին,
5. հաղորդակցվի առնվազն մեկ օտար լեզվով,
6. ցուցաբերի առողջ կենսակերպ վարելու, հիգիենայի և ֆիզիկական կուլտուրայի կանոններին տիրապետելու կարողություն,
7. ցուցաբերի ազգային և համաշխարհային պատմության և մշակույթի որոշակի իմացություն,
8. ունենա անձի և հասարակության զարգացման օրինաչափությունների, հասարակության սոցիալական կառուցվածքի, շարժումների, քաղաքականության սուբյեկտների, քաղաքական հարաբերությունների և գործընթացների վերաբերյալ ընդհանուր տեղեկություններ,
9. տիրապետի էկոլոգիական հիմնական հասկացությունների բովանդակությանը, բնապահպանական գլոբալ և տարածաշրջանային հիմնախնդիրների դրույթներին,
10. ցուցաբերի մասնագիտական գործունեության բնագավառի տնտեսական երևույթների և հարաբերությունների առանձնահատկությունների վերաբերյալ իմացություններ,
11. պատկերացում ունենա արտակարգ իրավիճակների մասին, տիրապետի արտակարգ իրավիճակներում գործելու հիմնական սկզբունքներին և մոտեցումներին, տեղյակ լինի փրկարարական աշխատանքների կազմակերպման կառուցվածքին և ձևերին, օգտագործի անհատական պաշտպանության միջոցներ։
12. Նախնական մասնագիտական (արհեստագործական) կրթության 0214.04.4 Գորգագործություն և ժանյակագործություն մասնագիտության 0214.04.03.4 Ասեղնագործող-ժանեկագործ որակավորման հիմնական կրթական ծրագրով շրջանավարտը պետք է տիրապետի հավելված 1-ի աղյուսակ 1-ում բերված մոդուլներով ներկայացված առանցքային հմտություններին:
13. Նախնական մասնագիտական (արհեստագործական) կրթության 0214.04.4 Գորգագործություն և ժանյակագործություն մասնագիտության 0214.04.03.4 Ասեղնագործող-ժանեկագործ որակավորման հիմնական կրթական ծրագրով շրջանավարտը պետք է տիրապետի հավելված 1-ի աղյուսակ 2-ում բերված մոդուլներով ներկայացված ընդհանուր մասնագիտական և հատուկ մասնագիտական կարողություններին:

**ԳԼՈՒԽ 5**

**ՆԱԽՆԱԿԱՆ ՄԱՍՆԱԳԻՏԱԿԱՆ (ԱՐՀԵՍՏԱԳՈՐԾԱԿԱՆ) ԿՐԹՈՒԹՅԱՆ 0214.04.4 ԳՈՐԳԱԳՈՐԾՈՒԹՅՈՒՆ և ԺԱՆՅԱԿԱԳՈՐԾՈՒԹՅՈՒՆ ՄԱՍՆԱԳԻՏՈՒԹՅԱՆ 0214.04.03.4 ԱՍԵՂՆԱԳՈՐԾՈՂ-ԺԱՆԵԿԱԳՈՐԾ ՈՐԱԿԱՎՈՐՄԱՆ ՀԻՄՆԱԿԱՆ ԿՐԹԱԿԱՆ ԾՐԱԳՐԻ ԻՐԱԿԱՆԱՑՄԱՆ ՊԱՅՄԱՆՆԵՐԻ ՆԿԱՏՄԱՄԲ ՊԱՀԱՆՋՆԵՐ**

1. Նախնական մասնագիտական (արհեստագործական) կրթության 0214.04.4 Գորգագործություն և ժանյակագործություն մասնագիտության 0214.04.03.4 Ասեղնագործող-ժանեկագործ որակավորման հիմնական կրթական ծրագիր իրականացնող հաստատության կադրային ապահովության և կադրային համապատասխանության նկատմամբ սահմանվում են հետևյալ պահանջները.
2. ՈՒսումնական պարապմունքներ վարող դասախոսը պետք է ունենա դասընթացի բնույթին համապատասխանող միջին կամ բարձրագույն մասնագիտական կրթության որակավորում, կամ տվյալ մասնագիտական զբաղվածության բնագավառում աշխատանքային գործունեության փորձ` եթե տվյալ դասընթացի ուղղությամբ միջին կամ բարձրագույն կրթություն չի իրականացվում։ Հատուկ մասնագիտական դասընթացները վարող դասախոսների համար մասնագիտական աշխատանքի փորձի առկայությունը ցանկալի է։
3. ՈՒսումնական պրակտիկան վարող արտադրական ուսուցման վարպետը պետք է ունենա տվյալ մասնագիտությամբ մասնագիտական աշխատանքի փորձ և մասնագիտական կրթություն։
4. Արտադրական և նախաավարտական պրակտիկաները վարում է մասնագիտական դասընթացի դասախոսը։
5. Նախնական մասնագիտական (արհեստագործական) կրթության 0214.04.4 Գորգագործություն և ժանյակագործություն մասնագիտության 0214.04.03.4 Ասեղնագործող-ժանեկագործ որակավորման հիմնական կրթական ծրագրի իրականացման ուսումնամեթոդական ապահովման նկատմամբ սահմանվում են հետևյալ պահանջները.
6. հաստատությունը պետք է ունենա մասնագիտության ուսումնական պլանով նախատեսված առարկաների և մոդուլների ծրագրային բովանդակությանը համապատասխանող ուսումնական, մեթոդական և տեղեկատվական նյութեր (գրադարանային ֆոնդ, տվյալների համակարգչային բազա և այլն), գնահատման և ատեստավորման նպատակով օգտագործվող նյութեր, ուսումնական գործընթացի արդյունավետ իրականացմանը նպաստող այլ նյութեր, ուղեցույցներ:
7. Նախնական մասնագիտական (արհեստագործական) կրթության 0214.04.4 Գորգագործություն և ժանյակագործություն մասնագիտության 0214.04.03.4 Ասեղնագործող-ժանեկագործորակավորման հիմնական կրթական ծրագիր իրականացնող հաստատության նյութատեխնիկական ապահովության նկատմամբ պահանջները սահմանվում են ըստ ուսումնական կաբինետների, լաբորատորիաների, արհեստանոցների, սպորտային համալիրի: Դրանց հագեցվածությունը որոշվում է ուսումնական ծրագրերի պահանջներին համապատասխան:
8. ՈՒսումնական կաբինետների երաշխավորվող ցանկը՝

 ա. հայոց լեզվի և խոսքի մշակույթի,

 բ. օտար լեզվի,

 գ. սոցիալ տնտեսագիտական և բնագիտական առարկաների,

դ. ասեղնագործության էսքիզավորման և նախագծման,

ե. ասեղնագործության նյութերի, սարքավորումների և գործիքների,

զ. անհատական համակարգիչների և մեքենասարքավորումների:

1. ՈՒսումնական արհեստանոցներ՝

 ա. Ասեղնագործության և ժանեկագործության արհեստանոց:

1. Սպորտային համալիր՝

 ա. մարզադահլիճ,

 բ. մարզահրապարակ։

Կրթական ծրագիր իրականացնող հաստատությունը, ելնելով ան­հրա­­ժեշ­տու­թյունից, կարող է ձևավորել լրացուցիչ կաբինետներ, լաբորա­տո­րի­աներ։

1. Նախնական մասնագիտական (արհեստագործական) կրթության 0214.04.4 Գորգագործություն և ժանյակագործություն մասնագիտության 0214.04.03.4 Ասեղնագործող-ժանեկագործ որակավորման հիմնական կրթական ծրագրով ուսումնական գործընթացի կազմակերպման նկատմամբ սահմանվում են հետևյալ պահանջները.
2. առկա ուսուցման ձևի համար ուսումնական տարվա սկիզբը սեպտեմբերի 1-ն է, իսկ դրսեկության (էքստեռնատ) ձևով ուսուցման դեպքում սահմանվում է ուսումնական պլաններով,
3. ուսումնական յուրաքանչյուր տարվա տևողությունը սահմանվում է ուսումնական պլանով,
4. ուսանողի շաբաթական ուսումնական բեռնվածության առավելագույն ծավալը չպետք է գերազանցի 54 ժամը` ներառյալ լսարանային և արտալսա­րա­նա­յին ուսումնական աշխատանքի բոլոր տեսակները,
5. ուսանողի ուսումնական բեռնվածության նվազագույն և պար­տա­­դիր պարապմունքների շաբաթական ծավալը չպետք է գերազանցի 36 ժամը՝ առանց նախասիրական առարկաների, խորհրդատվությունների և լրացուցիչ արտալսա­րա­­նային պա­­րապմունքների բեռնվածության,
6. ուսումնական խմբի համար խորհրդատվության տարեկան ծավալը կազմում է մինչև 100 ժամը,
7. նախասիրական առարկաների ցանկը, դրանց ծավալը (առանձին դասացու­ցա­­կով) և ուսուց­ման ժամ­­կետները յուրաքանչյուր ուսումնական տարում որոշվում է հաշվի առնելով ուսանողների ընտրությունը։
8. Նախնական մասնագիտական (արհեստագործական) կրթության 0214.04.4 Գորգագործություն և ժանյակագործություն մասնագիտության 0214.04.03.4 Ասեղնագործող-ժանեկագործ որակավորման հիմնական կրթական ծրագրի պրակտիկաների կազմակերպման նկատմամբ սահմանվում են հետևյալ պահանջները.
9. մասնագիտության հիմնական կրթական ծրագիրը ներառում է ուսումնական (տեսական ուսուցմամբ և/կամ առանց տեսական ուսուցման), արտադրական և նախաավարտական պրակտիկաներ.
10. պրակտիկայի յուրաքանչյուր տեսակի տևողությունը սույն չափորոշչով սահմանված պրակտիկայի ընդհանուր տևողությանը համապատասխան սահմանվում է մասնագիտության ուսումնական պլանով,
11. պրակտիկաների ուսումնական ծրագրերը կազմում և հաստատում են ուսումնական հաստատությունները.
12. ուսումնական պրակտիկաներն անց են կացվում պրակտիկայի ծրագրի կատարումն ապահովելու համար բավարար կահավորում և տեխնիկական հագեցում ունեցող ուսումնական արհեստանոցներում, ուսումնափորձնական տեղամասերում, հաստատության այլ ուսումնաօժանդակ օբյեկտներում, ինչպես նաև կազմակերպություններում, հաստատություններում.
13. արտադրական և նախաավարտական պրակտիկաները, որպես կանոն, անց են կացվում պրակտիկաների ուսումնական ծրագրերի բովանդակությանը համապատասխան պայմաններ ունեցող կազմակերպություններում։
14. Նախնական մասնագիտական (արհեստագործական) կրթության 0214.04.4 Գորգագործություն և ժանյակագործություն մասնագիտության 0214.04.03.4 Ասեղնագործող-ժանեկագործ որակավորման ուսանողների ատեստավորումների նկատմամբ սահմանվում են հետևյալ պահանջները.
15. ուսումնառության ընթացքում ուսանողները պարբերաբար ատեստավորվում են, որի նպատակը ըստ սույն չափորոշչով սահմանված կարողությունների տարրերի նրանց ձեռքբերումները հավաստող վկայություններ ստանալն է,
16. ուսումնական կիսամյակի սկզբում ուսանողը տեղեկացվում է կիսամյակի ընթացքում միջանկյալ ատեստավորման բնույթի, ժամկետների, անցկացման ձևի և ներառվող նյութի ծավալի մասին,
17. պետական ամփոփիչ ատեստավորումը երաշխավորվում է անց կացնել առանձին առարկաներից կամ մոդուլներից քննության, համալիր (միջառարկայական կամ միջմոդուլային) քննության կամ ավարտական (դիպլոմային) աշխատանք կատարելու և պաշտպանելու ձևով,
18. պետական ամփոփիչ ատեստավորման ընտրված ձևը և ներառվող նյութի ծավալը պետք է հնարավորություն տա ստուգել շրջանավարտի ձեռք բերած կարողությունների և հմտությունների համապատասխանությունը սույն չափորոշչով 0214.04.4 Գորգագործություն և ժանյակագործություն մասնագիտության 0214.04.03.4 Ասեղնագործող-ժանեկագործ որակավորման մասնագետի համար սահմանված պահանջներին։

**ԳԼՈՒԽ 6**

**ՆԱԽՆԱԿԱՆ ՄԱՍՆԱԳԻՏԱԿԱՆ (ԱՐՀԵՍՏԱԳՈՐԾԱԿԱՆ) ԿՐԹՈՒԹՅԱՆ 0214.04.4 ԳՈՐԳԱԳՈՐԾՈՒԹՅՈՒՆ և ԺԱՆՅԱԿԱԳՈՐԾՈՒԹՅՈՒՆ ՄԱՍՆԱԳԻՏՈՒԹՅԱՆ 0214.04.03.4 ԱՍԵՂՆԱԳՈՐԾՈՂ-ԺԱՆԵԿԱԳՈՐԾ ՈՐԱԿԱՎՈՐՄԱՆ ՄՈԴՈՒԼԱՅԻՆ ՈՒՍՈՒՄՆԱԿԱՆ ԾՐԱԳՐԵՐԸ, ՕՐԻՆԱԿԵԼԻ ՈՒՍՈՒՄՆԱԿԱՆ ՊԼԱՆԸ ԵՎ ԴՐԱ ՊԱՐԶԱԲԱՆՈՒՄՆԵՐԸ**

1. Նախնական մասնագիտական (արհեստագործական) կրթության 0214.04.4 Գորգագործություն և ժանյակագործություն մասնագիտության 0214.04.03.4 Ասեղնագործող-ժանեկագործ որակավորման հիմնական կրթական ծրագիրն իրականացնելու համար հաստատությունը կազմում և հաստատում է առանցքային հմտությունների, ընդհանուր և հատուկ մասնագիտական մոդուլների, ընտրովի դասընթացի ուսումնական ծրագրերը, կրթության կառավարման պետական լիազորված մարմնի երաշխավորած ձևին համապատասխան ուսումնական պլանը` հաշվի առնելով հավելված 1-ի 3-րդ աղյուսակում բերված օրինակելի ուսումնական պլանը:
2. Նախնական մասնագիտական (արհեստագործական) կրթության 0214.04.4 Գորգագործություն և ժանյակագործություն մասնագիտության 0214.04.03.4 Ասեղնագործող-ժանեկագործ որակավորման հիմնական կրթական ծրագիրն իրականացնող հաստատությունը սույն չափորոշչի հիման վրա մոդուլային ուսումնական ծրագրերը և ուսումնական պլանը կազմելու ժամանակ`
3. կարող է փոփոխել դասընթացների և մոդուլների ժամաքանակը՝ պահպանելով մասնագետի (շրջանավարտի) կարողություններին և հմտություններին ներկայացվող պահանջները,
4. պետք է մոդուլների արդյունքներին և դրանց կատարման չափանիշներին համապատասխան ուսումնական ծրագրերը մշակելիս հաշվի առնի գործատուների, գործադիր իշ­խա­­­­նու­թյուն­ների, մասնագիտական ոլոր­տը կա­­ռավարող պե­տա­կան լիա­զորված մարմինների, այլ շահագր­գիռ սուբյեկտների (սոցիա­լական գործ­ընկերների) առաջարկությունները,
5. պետք է առարկայի և /կամ/ մոդուլի ընդհանուր ժամաքանակի սահմաններում որոշի տեսական, գործնական և լաբորատոր պարապմունքների ժամաքանակները,
6. պետք է միջանկյալ ատեստավորման ընդհանուր շաբաթների սահմաններում որոշի ըստ կիսամյակների այս ատեստավորմանը հատկացվող ժամանակը,
7. պետք է որակավորման նկարագրին համապատասխան դրա ամբողջացման անհրաժեշտությունը և առանձնահատկությունը հաշվի առնելով կազմի և հաստատի ընտրովի դասընթացների ուսումնական ծրագրերը,
8. օգտվելով երաշխավորված ձևում տրված պարզաբանումներից պետք է կազմի ուսումնական պլանի կիրառման պարզաբանումները,
9. պետք է պրակտիկայի համար նախատեսված շաբաթների սահմաններում որոշի ուսումնական և արտադրական պրակտիկաների տևողությունները, անցկացման ժամկետները, նախաավարտական պրակտիկայի տևողությունը,
10. պետք է սույն չափորոշչով երաշխավորված ամփո­փիչ ատեստավորման ձևերին համապատասխան ընտրի ամփոփիչ ատեստավորման ձևը:

Հավելված 1

Նախնական մասնագիտական (արհեստագործական) կրթության 0214.04.4 Գորգագործություն և ժանյակագործություն մասնագիտության 0214.04.03.4 Ասեղնագործող-ժանեկագործ որակավորման պետական կրթական չափորոշչի

Աղյուսակ 1

**Նախնական մասնագիտական (արհեստագործական) կրթության 0214.04.4 Գորգագործություն և ժանյակագործություն մասնագիտության 0214.04.03.4 Ասեղնագործող-ժանեկագործորակավորման հիմնական կրթական ծրագրի առանցքային հմտությունների մոդուլներ**

|  |
| --- |
| **ՄՈԴՈՒԼԻ ԱՆՎԱՆՈՒՄԸ «ՀԱՂՈՐԴԱԿՑՈՒԹՅՈՒՆ»** |
|  | **Մոդուլի դասիչը** | ԱՀ-Հ-4-20-001 |
|  | **Մոդուլի նպատակը** | Մոդուլի նպատակն է զարգացնել ուսանողի անձնական շփման ունակությունները, ակտիվացնել միջանձնային հաղորդակցության հնարավորությունները, ձևավորել աշխատանքային և մասնագիտական գործունեության ընթացքում նպատակային հաղորդակցման, գործնական կապերի ու հարաբերությունների ստեղծման կարողությունը:  |
|  | **Մոդուլի տևողությունը** |  36 ժամ |
|  | **Մուտքային պահանջները** | Այս մոդուլն ուսումնասիրելու համար սկզբնական մասնագիտական գիտելիքներ պետք չեն։ |
|  | **Մոդուլի գնահատման կարգը** | Մոդուլի ընդունելի կատարողականը յուրաքանչյուր արդյունքի համար սահման­ված կատարման չափանիշների բավարար մակարդակի ապահովումն է։ |
|  | **ՈՒսումնառության արդյունք 1** | Ներկայացնել հաղորդակցության դերն ու նշանակությունը անձնական և մասնագիտական նպատակների իրականացման համար |
|  | **Կատարման չափանիշներ** | 1. ճիշտ է բացատրում հաղորդակցման անհրաժեշտությունը անձի ինքնադրսևորման և գործարար հաջողությունների համար,
2. ներկայացնում է շփման և անձնական հաղորդակցման ձևերը, բաղադրիչները,
3. ներկայացնում է գործնական հաղորդակցման եղանակները, բաղադրիչները,
4. շփման հնարավորությունը ուղղորդում է նպատակային հաղորդակցմանը,
5. անձնական հատկանիշները օգտագործում է գործնական հաղորդակցության մեջ:
 |
|  | **ՈՒսումնառության արդյունք 2** | Կիրառել ուղղակի հաղորդակցման ձևերը |
|  | **Կատարման չափանիշներ** | 1. ճիշտ է ներկայացնում ուղղակի հաղորդակցման ձևերը,
2. բանավոր հաղորդակցման ժամանակ վարում է զրույց, արձագանքում է հարցադրումներին,
3. հանդես է գալիս հաղորդումներով և զեկույցներով՝ ներկայացնում է հստակ և նպատակային խոսք,
4. ուղղակի հաղորդակցման ընթացքում հայտնում է տեսակետ, դրսևորում է հետաքրքրություններ, հաճոյախոսում է,
5. մասնակցում է դեբատների և բանավեճերի, պահպանում է համագործակցության շարունակականությունը:
 |
|  | **ՈՒսումնառության արդյունք 3** | Կիրառել անուղղակի հաղորդակցման ձևերը |
|  | **Կատարման չափանիշներ** | 1. ճիշտ է ներկայացնում անուղղակի հաղորդակցման ձևերը,
2. կազմում և ձևակերպում է գրավոր խոսք՝ պահպանելով նպատակայնությունն ու էթիկան,
3. օգտագործում է տեղեկատվական տեխնոլոգիաները և այլ տեխնիկական միջոցները՝ նպատակային տեղեկատվությունը փոխանցելու համար,
4. կազմում է գրություններ՝ ըստ հասցեատիրոջ և նպատակի,
5. վարում է տեղեկատվության հավաքագրման և փոխանցման փաստաթղթեր,
6. բանավոր հաղորդակցման նյութը փոխարկում է գրավորի,
7. գրավոր հաղորդակցման նյութը փոխարկում է բանավոր հակիրճ նյութի:
 |
|  | **ՈՒսումնառության արդյունք 4** | Ձևավորել և զարգացնել միջանձնային հաղորդակցում  |
|  | **Կատարման չափանիշներ** | 1. նախաձեռնում է անձնական և աշխատանքային շփում՝ ըստ իրավիճակի և զրուցակցի կամ հասցեատիրոջ,
2. ստանում, մշակում և դասակարգում է անհրաժեշտ (նպատակային) տեղեկատվությունը,
3. առկա տեղեկատվությունն օգտագործում է միջանձնային հաղորդակցում ձևավորելու համար,
4. օգտագործում է հաղորդակցման հնարքները և տեխնոլոգիաները՝ հետաքրքրություն առաջացնելու և շահադրդելու համար,
5. ներգրավվում է երկխոսություններում, քննարկումներում, հայտնում է կարծիք, հիմնավորում է տեսակետներ,
6. պահպանում և եզրափակում է երկխոսությունը,
7. կարողանում է հաղորդակցվել՝ հաշվի առնելով իրավիճակը և ունկնդրի հետաքրքրությունները:
 |
|  | **ՈՒսումնառության արդյունք 5** | Խթանել համագործակցության ձևավորումը, ստեղծել նախապայմաններ շարունակական գործընկերության համար  |
|  | **Կատարման չափանիշներ** | 1. ներկայացնում է համագործակցությանը խթանող միջոցառումները (գովազդ, հայտարարություններ, ցուցահանդեսներ և այլն),
2. հավանական գործընկերոջ վերաբերյալ հավաքագրում է անհրաժեշտ տեղեկատվությունը,
3. հավաքագրված տեղեկատվությունն օգտագործում է գործարար հաղորդակցում ձևավորելու համար,
4. օգտագործում է հաղորդակցման հնարքները և տեխնոլոգիաները՝ հետաքրքրություն առաջացնելու և շահադրդելու համար,
5. հաղորդակցման ընթացքում ձեռք է բերում վստահություն,
6. ապահովում է հետադարձ կապի միջոցառումներ:
 |
| **ՄՈԴՈՒԼԻ ԱՆՎԱՆՈՒՄԸ «ԱՆՎՏԱՆԳՈՒԹՅՈՒՆ ԵՎ ԱՌԱՋԻՆ ՕԳՆՈՒԹՅՈՒՆ»** |
|  | **Մոդուլի դասիչը** | ԱՀ-ԱԱՕ-4-20-001 |
|  | **Մոդուլի նպատակը** | Մոդուլի նպատակն է ուսանողի մոտ ձևավորել աշխատանքային գործունեության ընթացքում և կենցաղում անվտանգության կանոնները պահպանելու, սանիտարահիգիենիկ պահանջներին համապատասխան կենցաղը և աշխատանքը կազմակերպելու, հավանական վտանգները և վթարները կանխարգելելու, արտադրական վթարների դեպքում՝ անվտանգության միջոցառումներ իրականացնելու և առաջին օգնություն ցուցաբերելու կարողություններ: |
|  | **Մոդուլի տևողությունը** | 36 ժամ |
|  | **Մուտքային պահանջները** | Այս մոդուլն ուսումնասիրելու համար սկզբնական մասնագիտական գիտելիքներ պետք չեն։ |
|  | **Մոդուլի գնահատման կարգը** | Մոդուլի ընդունելի կատարողականը յուրաքանչյուր արդյունքի համար նախատես­ված կատարման չափանիշների բավարար մակարդակի ապահովումն է։ |
|  | **ՈՒսումնառության արդյունք 1** | Ներկայացնել աշխատանքային գործունեության ընթացքում և կենցաղում անվտանգության կանոնները |
|  | **Կատարման չափանիշներ** | 1. ճիշտ է բացատրում անվտանգության կանոնների սահմանման, իրավական կարգավորման և պահպանման անհրաժեշտությունը,
2. ըստ հիմնական բնագավառների ճիշտ է ներկայացնում անվտանգության կանոնների պահանջները,
3. ճիշտ է ներկայացնում տեխնոլոգիական սարքավորումների շահագործման անվտանգության կանոնները,
4. ճիշտ է ներկայացնում հրդեհային անվտանգության և հակահրդեհային պաշտպանության կանոնները,
5. ճիշտ է ներկայացնում էլեկտրաանվտանգության կանոնները,
6. ներկայացնում է անվտանգության կանոնների խախտման հետևանքները, պատասխանատվությունները:
 |
|  | **ՈՒսումնառության արդյունք 2** | Կազմակերպել կենցաղը և աշխատանքը սանիտարահիգիենիկ պահանջներին համապատասխան |
|  | **Կատարման չափանիշներ** | 1. ներկայացնում է մարդու առողջության և աշխատանքի ընթացքում աշխատունակության վրա ազդող գործոնները (սանիտարահիգիենիկ, հոգեբանաֆիզիոլոգիական, էսթետիկական, սոցիալական-հոգեբանական),
2. ներկայացնում է աշխատավայրի սանիտարիայի և հիգիենայի ընդհանուր նորմերը (միկրոկլիման, ճառայգայթումը, լուսավորվածությունը, տատանումները և այլն)
3. ներկայացնում է աշխատանքի համար անհրաժեշտ նյութերը և դրանց անվնաս օգտագործումը,
4. ներկայացնում է սանիտարիայի և հիգիենայի պահպանման համար անհրաժեշտ միջոցառումները,
 |
|  | **ՈՒսումնառության արդյունք 3** | Կանխել հավանական վտանգները և վթարները, իրականացնել անվտանգության միջոցառումներ  |
|  | **Կատարման չափանիշներ** | 1. ներկայացնում է կենցաղային և արտադրական վթարների առաջացման պատճառները և հետևանքները,
2. ներկայացնում է արտադրական վթարների կանխման աշխատանքները,
3. ներկայացնում է առանձին խմբերի (հաշմանդամություն ունեցող անձինք, հղիներ, անչափահասներ և այլն) աշխատանքային առանձնահատուկ պայմանները և վտանգների կանխման սահմանված միջոցառումները,
4. ներկայացնում է կենցաղային և արտադրական վթարների ու դժբախտ պատահարների փաստաթղթային ձևակերպումների կարգը:
 |
|  | **ՈՒսումնառության արդյունք 4** | Ցուցաբերել առաջին օգնություն  |
|  | **Կատարման չափանիշներ** | 1. տիրապետում է տարբեր իրավիճակներում առաջին օգնության հիմնական կանոններին,
2. առաջին օգնության գործողությունների քայլերը ճիշտ է ներկայացնում,
3. կատարում է արհեստական շնչառության և սրտի աշխատանքի վերականգնման գործողություն,
4. կատարում է արյան հոսքի դադարեցման և բաց վնասվածքների վիրակապման գործողություն,
5. կատարում է այրվածքների նախնական մշակման և էլեկտրահարվածին առաջին օգնություն ցուցաբերելու գործողություններ,
6. կատարում է վիրակապման և անշարժացման գործողություն՝ տարբեր կոտրվածքների դեպքում,
7. ներկայացնում է տարբեր թունավորման դեպքերում առաջին օգնության կազմակերպման գործողությունները:
 |
| **ՄՈԴՈՒԼԻ ԱՆՎԱՆՈՒՄԸ «ՀԱՄԱԿԱՐԳՉԱՅԻՆ ՕՊԵՐԱՏՈՐՈՒԹՅՈՒՆ»** |
|  | **Մոդուլի դասիչը** | ԱՀ-ՀՕ-4-20-001 |
|  | **Մոդուլի նպատակը** | Մոդուլի նպատակն է զարգացնել ուսանողի համակարգչային տեխնիկայից օգտվելու և դրա ծրագրային հնարավորությունները կիրառելու առաջնային կարողությունները, աշխատանքային գործունեության ընթացքում և անձնական կարիքների շրջանակներում կիրառել համակարգչային օպերացիոն համակարգերի, գրասենյակային փաթեթների (Microsoft Office) ծրագրերը, կատարելագործել համացանցից օգտվելու կարողությունները և տեղեկատվական բազաների հետ նպատակային աշխատելու հմտությունները  |
|  | **Մոդուլի տևողությունը** | 36 ժամ |
|  | **Մուտքային պահանջները** | Այս մոդուլն ուսումնասիրելու համար սկզբնական մասնագիտական գիտելիքներ պետք չեն։ |
|  | **Մոդուլի գնահատման կարգը** | Մոդուլի ընդունելի կատարողականը յուրաքանչյուր արդյունքի համար նախատես­ված կատարման չափանիշների բավարար մակարդակի ապահովումն է։ |
|  | **ՈՒսումնառության արդյունք 1**  | Կիրառել համակարգչային համալիրում ներառվող բաղադրիչները և օպերացիոն համակարգը |
|  | **Կատարման չափանիշներ** | 1. համակարգչային համալիրում ներառվող հիմնական և լրացուցիչ բաղադրիչները բնութագրում է,
2. ճիշտ է պահպանում համակարգիչը և բաղադրիչները միացնելու, օգտագործելու և անջատելու տեխնիկական պայմանները,
3. օգտվում է համակարգչային օժանդակ տեխնիկական սարքերից,
4. ներկայացնում է օպերացիոն համակարգի պատուհանային կառուցվածքը,
5. ներկայացնում է կիրառվող հիմնական ծրագրերը,
6. բացում է առաջադրված թղթապանակը և ֆայլը,
7. օգտվում է պատուհանային մենյուի հիմնական հրամաններից,
8. ստեղծում է նոր թղթապանակ ու ֆայլ, պահպանում, բացում, փակում և տեղադրում է առաջադրված վայրում,
9. կատարում է փաստաթղթի տպագրում:
 |
|  | **ՈՒսումնառության արդյունք 2**  | Խմբագրել և ֆորմատավորել տեքստեր  |
|  | **Կատարման չափանիշներ** | 1. հայերեն և օտար լեզվով տեքստ մուտքագրելու համար ծրագրերը պատրաստել է,
2. մուտքագրում է տեքստ, մեծատառ նշաններ, սիմվոլներ, թվանշաններ,
3. տեքստային ցուցիչը տեղաշարժելով կատարելու է ուղղումներ, ջնջումներ, լրացումներ, փոփոխություններ,
4. մուտքագրված տեքստի պարզագույն ֆորմատավորման գործողությունները ճիշտ է կատարում,
5. կարողանում է տեքստին կից ներմուծել նկարներ, գրաֆիկներ, աղյուսակներ, անիմացիաներ:
 |
|  | **ՈՒսումնառության արդյունք 3** | Պատրաստել և խմբագրել աղյուսակներ |
|  | **Կատարման չափանիշներ** | 1. աղյուսակներ կազմելու համակարգչային ծրագրերը և դրանց կիրառումը ներկայացնում է,
2. առաջադրված չափերով կազմում է աղյուսակ և մուտքագրում տվյալներ,
3. աղյուսակում կատարում է ուղղումներ, լրացումներ, փոփոխություններ,
4. աղյուսակի տվյալների մեջ ստեղծում է պարզ ֆունկցիոնալ կախվածություն:
 |
|  | **ՈՒսումնառության արդյունք 4** | Կատարել գրաֆիկական խմբագրում և նկարազարդում |
|  | **Կատարման չափանիշներ** | 1. գծագրում է գրաֆիկական օբյեկտներ` օգտագործելով նաև Autoshapes պատուհանի պատրաստի ձևերը,
2. գծագրում է կանոնավոր պատկերներ,
3. ֆորմատավորում է գրաֆիկական օբյեկտները` տեղափոխելով, պատճենելով, պտտելով և չափերը փոխելով,
4. խմբավորում է գրաֆիկական օբյեկտները,
5. գծագրում է տեքստային բլոկներ,
6. կատարում է գրաֆիկական օբյեկտների գունաերանգավորում:
 |
|  | **ՈՒսումնառության արդյունք 5** | Համակարգչային ծրագրերով կազմակերպել ցուցադրություն  |
|  | **Կատարման չափանիշներ** | 1. ցուցադրական ծրագրերը և դրանց պատուհանի կառուցվածքը ճիշտ է ներկայացնում,
2. մուտքագրում է տեքստ, թվային արժեքներ և պարզ գործողություններ,
3. ներբեռնում է նկարներ, տեսանյութեր, անիմացիաներ, տվյալներ՝ աղյուսակի, գրաֆիկի տեսքով,
4. կարողանում է առաջադրված թեմայով պատրաստել ավարտուն փաստաթուղթ ցուցադրության համար,
5. ցուցադրում է պատրաստված տեղեկատվական նյութը:
 |
|  | **ՈՒսումնառության արդյունք 6** | Աշխատել համացանցում  |
|  | **Կատարման չափանիշներ** | 1. ներկայացնում է «համացանց» հասկացությունը,
2. օգտագործում է ինտերնետային հիմնական ծրագրերը,
3. ներկայացնում է History, Favorites, Stop, Refresh հրամանների, Back և Forward կոճակների նշանակությունը,
4. փնտրում է առաջադրված տվյալները համացանցի տեղեկատվական բազաներում (որոնողական և բաց ցանցերից),
5. կարողանում է համացանցից ներբեռնել, պահպանել և օգտագործել տեղեկությունները,
6. գրանցվում է էլեկտրոնային փոստում, ինտերնետային ծրագրերում և այլ կայքերում,
7. օգտագործում է էլեկտրոնային փոստի հնարավորությունները, ուղարկում և ստանում ինֆորմացիա:
 |
|  | **ՄՈԴՈՒԼԻ ԱՆՎԱՆՈՒՄԸ «ՁԵՌՆԵՐԵՑՈՒԹՅՈՒՆ»** |
|  | **Մոդուլի դասիչը** | ԱՀ-Ձ-4-20-001 |
|  | **Մոդուլի նպատակը** | Մոդուլի նպատակն է ուսանողի մոտ ձևավորել բիզնես գործունեություն իրականացնելու համար անհրաժեշտ գործնական հմտություններ: Դրանք ներառում են ինքնուրույն բիզնես կազմակերպելու և վարելու համար անհրաժեշտ գործողությունների իրականացման հմտություններ, որոնցում հաշվի է առնված ինչպես գործարար ոլորտին հատուկ սկզբունքները, այնպես էլ բիզնես գործունեությունը կարգավորող իրավական դաշտի առանձնահատկությունները  |
|  | **Մոդուլի տևողությունը** | 72 ժամ |
|  | **Մուտքային պահանջները** | Այս մոդուլի 1 և 2 ուսումնառության արդյունքներն ուսումնասիրելու համար սկզբնական մասնագիտական գիտելիքներ պետք չէ: Մյուս ուսումնառության արդյունքների ուսումնասիրությունը նպատակահարմար է իրականացնել որոշակի մասնագիտական մոդուլներ յուրացնելուց հետո, որպեսզի դրանց գործնական ձեռքբերումները օգտագործվեն համապատասխան ծրագրեր մշակելու համար:  |
|  | **Մոդուլի գնահատման կարգը** | Մոդուլի ընդունելի կատարողականը յուրաքանչյուր արդյունքի համար սահմանված կատարման չափանիշների բավարար մակարդակի ապահովումն է |
|  | **ՈՒսումնառության արդյունք 1** | Ներկայացնել հիմնավորված բիզնես-գաղափարի ձևավորման գործընթացը |
|  | **Կատարման չափանիշներ** | 1. բիզնես-գործունեության էությունը ճիշտ է մեկնաբանում,
2. բիզնես-գործունեության տեսլականը, նպատակը և ռազմավարությունը ճիշտ է սահմանում,
3. բիզնես-գործունեության համար նախընտրելի անձնային հատկանիշների կարևորությունը հիմնավորում է,
4. բիզնես-գործունեության համար սեփական հնարավորությունների գնահատումը ճիշտ է,
5. բիզնես-գաղափարի էությունը ճիշտ է մեկնաբանում,
6. բիզնես-գաղափարի ձևավորման գործընթացի բաղադրիչների իմաստը ճիշտ է մեկնաբանում,
7. ըստ իրավիճակների հիմնավորում է ձևավորված բիզնես-գաղափարները,
8. բիզնես-գաղափարի տարբերակի գնահատումը ճիշտ է:
 |
|  | **ՈՒսումնառության արդյունք 2** | Ներկայացնել կազմակերպության ստեղծման և գրանցման կարգը, կառավարման գործընթացը |
|  | **Կատարման չափանիշներ** | 1. կազմակերպության կազմակերպական-իրավական ձևերի բնութագիրը ճիշտ է,
2. կազմակերպության աշխատանքը կարգավորող իրավական ակտերի պահանջների ընկալումը ճիշտ է,
3. կազմակերպության ստեղծման քայլերի հաջորդականությունը ճիշտ է մեկնաբանում,
4. կազմակերպության ստեղծման համար պահանջվող փաստաթղթերի ձևավորումը ճիշտ է,
5. կազմակերպության կառավարման անհրաժեշտությունը և խնդիրները ճիշտ է մեկնաբանում,
6. կառավարման ֆունկցիաների բնութագրերը ճիշտ է,
7. կառավարման ոճերի բնութագրերը ճիշտ է,
8. կառավարման ֆունկցիոնալ բաժինների ձևավորման մոտեցումները ճիշտ է,
9. աշխատատեղերի ձևավորման և պարտականությունների բաշխման մոտեցումները հիմնավոր է,
10. աշխատողների ընտրության կարգը հիմնավոր է,
11. կազմակերպության կառավարմանն առնչվող փաստաթղթերի ձևավորումը ամբողջական և հիմնավոր է,
12. կնքվելիք պայմանագրերի կազմը և բովանդակությունը իրավաբանորեն ճիշտ է,
13. կառավարման արդյունավետության գնահատման մոտեցումները հիմնավոր է:
 |
|  | **ՈՒսումնառության արդյունք 3** | Կատարել շուկայի հետազոտման և գնահատման գործողություններ |
|  | **Կատարման չափանիշներ** | 1. ճիշտ է մեկնաբանում «շուկա» հասկացությունը,
2. շուկայի հետազոտման անհրաժեշտությունը հիմնավորում է,
3. շուկայի հետազոտման հիմնական ուղղությունները բացահայտում է,
4. շուկայի հետազոտման գործընթացի փուլերը ճիշտ է բնութագրում,
5. ըստ փուլերի շուկայի հետազոտման մեթոդների ընտրությունը հիմնավոր է,
6. շուկայական պահանջարկի ծավալի բացահայտման մոտեցումները ճիշտ է,
7. շուկայի վրա ազդող գործոնների և գնորդի վարքագծի գնահատումը ճիշտ է,
8. շուկայական մրցակցության գնահատումը հիմնավոր է,
9. շուկայի հատվածավորումը իրատեսական է,
10. մարքեթինգի գաղափարների /4P և 7P/ նշանակությունը ճիշտ է բացահայտում,
11. մարքեթինգային ռազմավարության մշակման մոտեցումները հիմնավորված է:
 |
|  | **ՈՒսումնառության արդյունք 4** | Բնութագրել կազմակերպության ռեսուրսները և գնահատել օգտագործման արդյունավետությունը |
|  | **Կատարման չափանիշներ** | 1. կազմակերպության ռեսուրսների կազմը և կառուցվածքը ճիշտ է բացահայտում,
2. կազմակերպության ռեսուրսների խմբերի միջև օպտիմալ հարաբերակցության ապահովման անհրաժեշտությունը հիմնավորում է,
3. նյութական ռեսուրսների խմբերի տնտեսագիտական բնութագրերը ճիշտ է,
4. աշխատանքային ռեսուրսների բնութագիրը և դրանց առնչվող ցուցանիշների մեկնաբանությունը ճիշտ է,
5. աշխատանքի տեխնիկական նորմավորման էությունը ճիշտ է բացատրում, նորմաների մեծության ձևավորման մեխանիզմը ճիշտ է ներկայացնում,
6. ֆինանսական ռեսուրսների հետ կապված հասկացությունների բացատրությունը ճիշտ է,
7. ֆինանսական ռեսուրսների համալրման աղբյուրների առանձնահատկությունները ճիշտ է մեկնաբանում,
8. ռեսուրսների պահանջվելիք մեծության հաշվարկման մոտեցումները հիմնավոր է,
9. հիմնական կապիտալի առանձին խմբերի օգտագործման արդյունավետության ցուցանիշների հաշվարկը և արդյունքների գնահատումը ճիշտ է,
10. շրջանառու կապիտալի օգտագործման արդյունավետության ցուցանիշների հաշվարկը և արդյունքների գնահատումը ճիշտ է,
11. աշխատանքային ռեսուրսների օգտագործման արդյունավետության ցուցանիշների հաշվարկը և արդյունքների գնահատումը ճիշտ է,
12. ռեսուրսների օգտագործման վերաբերյալ պարզ վերլուծական գործողությունները և ըստ արդյունքների եզրահանգումները հիմնավոր է:
 |
|  | **ՈՒսումնառության արդյունք 5** | Կատարել ծախսերի հաշվարկ, ձևավորել ապրանքի /ծառայության/ գինը |
|  | **Կատարման չափանիշներ** | 1. «ծախս» հասկացության բովանդակությունը ճիշտ է մեկնաբանում,
2. տարբերակում է ծախսերի խմբերը,
3. ծախսերը հիմնավորող փաստաթղթերի տեսակները և վավերապայմանները ճիշտ է ներկայացնում,
4. ծախսերի տարբեր խմբերի հաշվապահական ձևակերպումները ճիշտ է,
5. ապրանքների տարբեր տեսակների և ծառայությունների տարբեր խմբերի համար պահանջվող ծախսերի կազմը հիմնավոր է ներկայացնում,
6. ապրանքի կամ ծառայության ինքնարժեքի մեջ ներառվող ծախսերի հոդվածները ճիշտ է ներկայացնում,
7. ինքնարժեքի տարբեր հոդվածների մեծության հաշվարկման մեթոդաբանությունը ճիշտ է կիրառում,
8. հաշվում է ապրանքի կամ ծառայության միավորի ինքնարժեքը,
9. ինքնարժեքի իջեցման հնարավորությունները ճիշտ է գնահատում,
10. ինքնարժեք-շուկայական գին մարժայի տարբերության հիմնավորումը ճիշտ է,
11. անհատական գնից շուկայական գնի անցման տրամաբանությունը բացատրում է:
 |
|  | **ՈՒսումնառության արդյունք 6** | Մշակել բիզնես պլան և գործողությունների ծրագիր |
|  | **Կատարման չափանիշներ** | 1. բիզնես գործունեության համար բիզնես պլանի անհրաժեշտությունը հիմնավորում է,
2. բիզնես պլանի բաժինների բովանդակության մեկնաբանությունները ճիշտ է,
3. բիզնես պլանի մշակման համար անհրաժեշտ ելակետային տվյալների կազմը և ձեռք բերման աղբյուրները ճիշտ է ներկայացնում,
4. ճիշտ է կատարում SWOT վերլուծություն,
5. SWOT վերլուծության արդյունքները կիրառում է բիզնես պլանը մշակելու գործընթացում,
6. բիզնես պլանով նախատեսվող միջոցառումները հիմնավորված է,
7. բիզնես պլանի կատարումն ապահովող գործողությունների ծրագիրը, ժամանակացույցը հիմնավոր է,
8. բիզնես պլանի կատարումն ապահովող ռեսուրսների մեծությունները ճիշտ է սահմանվել,
9. բիզնես պլանով նախատեսված միջոցառումների իրականացման ռիսկերը և դրանց հաղթահարման քայլերը հիմնավոր են:
 |
|  | **ՈՒսումնառության արդյունք 7** | Հաշվել հարկեր, տուրքեր, կազմել ֆինանսական հաշվետվություններ |
|  | **Կատարման չափանիշներ** | 1. հարկային օրենսդրության հիմնական դրույթները ճիշտ է մեկնաբանում,
2. հարկային օրենսդրության հիմնական հասկացությունները ճիշտ է բացատրում,
3. հարկերի և տուրքերի մեծությունը հաշվելու համար կիրառվող ելակետային ցուցանիշների հաշվարկը ճիշտ է կատարում,
4. հարկերի և տուրքերի մեծությունը ճիշտ է հաշվարկում,
5. հարկերի վճարման ժամկետների գնահատումը համապատասխանում է օրենսդրության պահանջներին,
6. ֆինանսական հաշվետվությունների կազմը ճիշտ է ներկայացնում,
7. անհրաժեշտ ֆինանսական հաշվետվությունները ճիշտ է լրացնում,
8. ստուգումների իրականացման իրավական ակտերի պահանջները ճիշտ է բացատրում,
9. ստուգումների հետ կապված տնտեսվարողի իրավունքներն ու պարտականությունները ճիշտ է ներկայացնում:
 |

Աղյուսակ 2

**Նախնական մասնագիտական (արհեստագործական) կրթության 0214.04.4 Գորգագործություն և ժանյակագործություն մասնագիտության 0214.04.03.4 Ասեղնագործող-ժանեկագործ որակավորման հիմնական կրթական ծրագրի ընդհանուր մասնագիտական և հատուկ մասնագիտական կարողությունների մոդուլներ**

|  |
| --- |
| **ՄՈԴՈՒԼԻ ԱՆՎԱՆՈՒՄԸ «ԱՍԵՂՆԱԳՈՐԾՈՒԹՅԱՆ ԵՎ ԺԱՆԵԿԱԳՈՐԾՈՒԹՅԱՆ ՆՅՈՒԹԵՐԸ, ԳՈՐԾԻՔՆԵՐԸ ԵՎ ՕԺԱՆԴԱԿ ՊԱՐԱԳԱՆԵՐԸ»** |
|  | **Մոդուլի դասիչը** | ԱՍՂ-ԺՆԳ-4-20-001  |
|  | **Մոդուլի նպատակը** | Մոդուլի նպատակն է ուսանողի մոտ ձևավորել ասեղնագործության և ժանեկագործության մեջ կիրառվող նյութերը, գործիքները և օժանդակ պարագաները ճանաչելու և դրանց որակական հատկանիշները գնահատելու կարողություններ։ |
|  | **Մոդուլի տևողությունը** | 18 ժամ |
|  | **Մուտքային պահանջները** | Այս մոդուլն ուսումնասիրելու համար սկզբնական մասնագիտական գիտելիքներ պետք չեն։ |
|  | **Մոդուլի գնահատման կարգը** | Մոդուլի ընդունելի կատարողականը յուրաքանչյուր արդյունքի համար նախատես­ված կատարման չափանիշների բավարար մակարդակի ապահովումն է։ |
|  | **ՈՒսումնառության արդյունք 1** | Ներկայացնել ասեղնագործության և ժանեկագործության համար անհրաժեշտ թելերի որակական հատկանիշները |
|  | **Կատարման չափանիշներ** | 1. տարբերակում է բուսական, կենդանական ծագման, արհեստական, սինթետիկ, մետաղական և տարբեր նյութերի համադրությամբ թելերը,
2. ճիշտ է տարբերակում թելերը ձեռագործի տարբեր տեսակների համար/ձեռագործ ասեղնագործությունների, մեքենայի ասեղնագործության, ժանեկագործության տեսակների և կարի տարբեր տեսակների համար/,
3. ներկայացնում է թելերի որակական հատկանիշները /ամրություն, հաստություն, ձգվելիություն, ոլորքի ուղղություն, ոլորքի խտություն, մանրաթելերի քանակ/,
4. տարբերակում է թելերի գունային երանգները՝ գունային աղյուսակների համարներին համապատասխան,
5. ներկայացնում է թելերի պահման ձևերը աշխատանքի ժամանակ և երկարատև պահելու դեպքում։
 |
|  | **ՈՒսումնառության արդյունք 2** | Ներկայացնել ասեղնագործության համար օգտագործվող գործվածքների որակական հատկանիշները |
|  | **Կատարման չափանիշներ** | 1. ճիշտ է տարբերակում գործվածքների տեսակները և անվանումները,
2. ներկայացնում է գործվածքի որակական հատկանիշները ըստ գույնի կայունության, ամրության, ճմրթվելիության, մտնելիության, ձգվողականության,
3. տարբերակում է գործվածքի տեսակները ըստ հյուսվածքի ձևերի և խտության,
4. ներկայացնում է գործվածքները պահպանելու ձևերը։
 |
|  | **ՈՒսումնառության արդյունք 3** | Ընտրել կիրառվող գործիքների տեսակները և ներկայացնել դրանց որակական հատկանիշները |
|  | **Կատարման չափանիշներ** | 1. տարբերակում է և ընտրում ձեռագործի տարբեր տեսակներին համապատասխանող գործիքներ՝ ասեղներ, հելուններ, շյուղեր, մաքոք, մեծ մաքոք, գոբենակ /ճանպարկ/,
2. ճիշտ է ներկայացնում կիրառվող գործիքների անվանումները ձեռագործի տեսակներին համապատասխան,
3. ներկայացնում է գործիքների որակական հատկանիշները,
4. պահպանում է գործիքներով աշխատելու ժամանակ անվտանգության կանոնները։
 |
|  | **ՈՒսումնառության արդյունք 4** | Ընտրել ասեղնագործության և ժանեկագործության ընթացքում կիրառվող օժանդակ պարագաների տեսակները և ներկայացնել դրանց որակական հատկանիշները |
|  | **Կատարման չափանիշներ** | 1. ներկայացնում է օժանդակ պարագաների /քարգահ, կոտիկ/օղակ/, գնդասեղներ, մատնոց, մկրատներ/ անհրաժեշտությունը ձեռագործի տարբեր տեսակների համար,
2. ընտրում է օժանդակ այլ պարագաներ` թղթեր, քանոններ, կարկին, մատիտներ և գրիչների տեսակներ, բացատրում օգտագործելու ձևերը և անհրաժեշտությունը,
3. պահպանում է օժանդակ պարագաները կիրառելու ժամանակ անվտանգության կանոնները:
 |
|  | **ՈՒսումնառության արդյունք 5** | Ներկայացնել ձեռագործի համար կիրառվող լրացուցիչ նյութերը և զարդերը |
|  | **Կատարման չափանիշներ** | 1. ներկայացնում է ձեռագործի համար կիրառվող լրացուցիչ նյութերը /կաշի, պլաստիկ, սոսնձվող կտորներ, մոմլաթ/ցելոֆան/, թաղիք/ և դրանց կիրառման նպատակը,
2. ներկայացնում է ձեռագործի համար կիրառվող լրացուցիչ զարդերը /ուլունքներ, մանրուլունք, թիթեղ, թրթիռ, փայլուն, փնջիկներ, տրեզներ/ և դրանց կիրառման նպատակը:
 |
| **ՄՈԴՈՒԼԻ ԱՆՎԱՆՈՒՄԸ «ԳԾԱՆԿԱՐ ԵՎ ԳՈՒՆԱՆԿԱՐ ԿԱՏԱՐԵԼՈՒ ԿԱՐՈՂՈՒԹՅՈՒՆՆԵՐ»**  |
|  | **Մոդուլի դասիչը** | ԱՍՂ-ԺՆԳ-4-20-002  |
|  | **Մոդուլի նպատակը** | Մոդուլի նպատակն է ուսանողի մոտ ձևավորել գծանկարի և գունանկարի տեղադրման, կառուցման, ծավալային լուծումների, շտրիխապատման, լույսի-ստվերի արտացոլման, գունային լուծումների կարողություններ: |
|  | **Մոդուլի տևողությունը** |  54 ժամ |
|  | **Մուտքային պահանջները** | Այս մոդուլն ուսումնասիրելու համար սկզբնական մասնագիտական գիտելիքներ պետք չեն։ |
|  | **Մոդուլի գնահատման կարգը** | Մոդուլի ընդունելի կատարողականը յուրաքանչյուր արդյունքի համար նախատես­ված կատարման չափանիշների բավարար մակարդակի ապահովումն է։ |
|  | **ՈՒսումնառության արդյունք 1** | Ներկայացնել գծանկար և գունանկար կատարելու համար անհրաժեշտ նյութերը և պարագաները |
|  | **Կատարման չափանիշներ** | 1. ներկայացնում է թղթերի տեսակները նկարչության տարբեր տեխնիկաների համար,
2. ճիշտ է ներկայացնում թղթերի չափսերը /ֆորմատ/,
3. ներկայացնում է մատիտների և վրձինների տեսակները,
4. ներկայացնում է ներկերի տեսակները,
5. ներկայացնում է օժանդակ նյութերի անհրաժեշտությունը,
6. նախապատրաստում է աշխատատեղը, դասավորում գործիքները և պարագաները։
 |
|  | **ՈՒսումնառության արդյունք 2** |  Տեղադրել, կառուցել, շտրիխապատել գծանկարը  |
|  | **Կատարման չափանիշներ** | 1) ճիշտ է տեղադրում թղթի վրա առաջադրված առարկաները,2) ճիշտ և համաչափ է կառուցում առաջադրված առարկաները,3) ճիշտ է ստանում առարկաների ծավալը շտրիխապատման միջոցով, լույսի-ստվերի, տոների և կիսատոների զուգորդությամբ,4) ճիշտ է կիրառում հեռանկարչության օրենքները՝ պլանների խնդիրները,5) ճիշտ է ստանում ծավալը՝ լույսի-ստվերի (արտացոլման) միջոցով: |
|  | **ՈՒսումնառության արդյունք 3** |  Նկարել գունանկար  |
|  | **Կատարման չափանիշներ** | 1. ներկայացնում է գունատեսության հասկացությունը և հիմունքները,
2. ներկայացնում է խրոմատիկ և ախրոմատիկ գույները, գունային սպեկտրը, հիմնական և միջանկյալ գույները, չեզոք, տաք և սառը գույները,
3. ընտրում է թուղթը, վրձինները և համապատասխան ներկերը,
4. նկարում է պատկերներ գունային լուծումների միջոցով:
 |
|  | **ՄՈԴՈՒԼԻ ԱՆՎԱՆՈՒՄԸ «ԳԾԱԳՐՈՒԹՅՈՒՆ ԵՎ ՄԱՍՆԱԳԻՏԱԿԱՆ ՆԿԱՐՉՈՒԹՅՈՒՆ ԿԱՏԱՐԵԼՈՒ ԿԱՐՈՂՈՒԹՅՈՒՆՆԵՐ»** |
|  | **Մոդուլի դասիչը** | ԱՍՂ-ԺՆԳ-4-20-003 |
|  | **Մոդուլի նպատակը** | Մոդուլի նպատակն է ուսանողի մոտ ձևավորել գծագրության կարողություններ, մասնագիտական նկարչության հատուկ հմտություններ։ |
|  | **Մոդուլի տևողությունը** | 30 ժամ  |
|  | **Մուտքային պահանջները** | Այս մոդուլն ուսումնասիրելու համար սկզբնական մասնագիտական գիտելիքներ պետք չեն։ |
|  | **Մոդուլի գնահատման կարգը** | Մոդուլի ընդունելի կատարողականը յուրաքանչյուր արդյունքի համար նախատես­ված կատարման չափանիշների բավարար մակարդակի ապահովումն է։ |
|  | **ՈՒսումնառության արդյունք 1** | Ներկայացնել գծագրության համար անհրաժեշտ գործիքները, պարագաները և դրանք կիրառելու ձևերը |
|  | **Կատարման չափանիշներ** | 1. ներկայացնում է գծագրական թղթերի տեսակները և չափսերը /գծագրական, միլիմետրական/ և դրանց հետ աշխատելու ձևը,
2. ներկայացնում է քանոնների տեսակները /քանոններ, անկյունային քանոններ, կորաքանոն/,
3. ներկայացնում է մատիտների տեսակները, կարկինները, գծագրական տուփը,
4. ներկայացնում է օժանդակ պարագաները /գծագրական տախտակ, ռետին, սրիչ/,
5. ներկայացնում է գործիքների, մատիտների պահման եղանակները։
 |
|  | **ՈՒսումնառության արդյունք 2** | Կառուցել գծագրեր  |
|  | **Կատարման չափանիշներ** | 1. ներկայացնում գծերի տեսակները և նշանակությանը,
2. գծագրում է պրոյեկցիոն հարթություններ և առանցքներ,
3. գծագրում է առարկայի երեք տեսքերը,
4. կառուցում է առարկայի եռաչափ պատկերը աքսիոնոմետրիայի սկզբունքներով,
5. կատարում է շրջանագծի բաժանումը հավասար մասերի,
6. ճիշտ է ներկայացնում մասշտաբ հասկացությունը:
 |
|  | **ՈՒսումնառության արդյունք 3** | Կառուցել պատկերների համաչափություններ  |
|  | **Կատարման չափանիշներ** | 1. ներկայացնում է համաչափություն հասկացությունը և համաչափության տեսակները /սիմետրիա և ասիմետրիա, հայելային, առանցքային, հայելաառանցքային/,
2. կառուցում է պատկերների համաչափություններ ըստ տեսակի:
 |
|  | **ՈՒսումնառության արդյունք 4** | Ներկայացնել զարդանախշերի հորինվածքների տեսակները և գծագրել դրանք |
|  | **Կատարման չափանիշներ** | 1. ներկայացնում է զարդանախշերի հորինվածքների տեսակները,
2. գծագրում է վարդադրվագային զարդանախշեր,
3. գծագրում է ժապավենաձև զարդանախշեր,
4. գծագրում է ցանցային զարդանախշեր,
5. ընտրում է և գծագրում երկրաչափական զարդանախշերի տարրերը,
6. ընտրում է և գծագրում բուսական զարդանախշերի տարրերը,
7. ընտրում է և գծագրում կենդանական զարդապատկերների տարրերը։
 |
|  | **ՄՈԴՈՒԼԻ ԱՆՎԱՆՈՒՄԸ «ԷՍՔԻԶԻ ԿՈՄՊՈԶԻՑԻԱՅԻ ԿԱՌՈՒՑՈՒՄ ԵՎ ԳՈՒՆԱՅԻՆ ԼՈՒԾՈՒՄ, ԷՍՔԻԶԸ ԳՈՐԾՎԱԾՔԻՆ** **ՓՈԽԱՆՑԵԼՈՒ ԿԱՐՈՂՈՒԹՅՈՒՆՆԵՐ»** |
|  | **Մոդուլի դասիչը** | ԱՍՂ-ԺՆԳ-4-20-004 |
|  | **Մոդուլի նպատակը** | Մոդուլի նպատակն է ուսանողի մոտ ձևավորել էսքիզի, կոմպոզիցիա կառուցելու, էսքիզի գունային լուծման ու էսքիզը գործվածքին փոխանցելու կարողություններ: |
|  | **Մոդուլի տևողությունը** | 54 ժամ |
|  | **Մուտքային պահանջները** | Այս մոդուլն ուսումնասիրելու համար ուսանողը պետք է ուսումնասիրած լինի ԱՍՂ-ԺՆԳ-4-20-002 «Գծանկար և գունանկար կատարելու կարողություններ» և ԱՍՂ-ԺՆԳ-4-20-001 «Ասեղնագործության և ժանեկագործության նյութերը, գործիքները և օժանդակ պարագաները» մոդուլները:  |
|  | **Մոդուլի գնահատման կարգը** | Մոդուլի ընդունելի կատարողականը յուրաքանչյուր արդյունքի համար նախատես­ված կատարման չափանիշների բավարար մակարդակի ապահովումն է։ |
| **46.** | **ՈՒսումնառության արդյունք 1** | Ներկայացնել զարդարվեստի, զարդանախշերի և զարդապատկերների տեսակներն ու նշանակությունը |
| **47.** | **Կատարման չափանիշներ** | 1. ներկայացնում է զարդարվեստի տեսակները, ոճերը,
2. ներկայացնում է զարդարվեստի դերը համաշխարհային մշակույթի զարգացման մեջ,
3. ներկայացնում է հայկական զարդարվեստի առանձնահատկությունները,
4. նկարագրում է հայկական ասեղնագործության հիմնական դպրոցների գեղազարդարանքի առաձնահատկությունները,
5. ներկայացնում է զարդապատկերների, զարդանախշերի տեսակներն ու անվանումները:
 |
| **48.** | **ՈՒսումնառության արդյունք 2** |  Կառուցել և գունավորել կոմպոզիցիա  |
| **49.** | **Կատարման չափանիշներ** | 1. ներկայացնում է կոմպոզիցիա կառուցելու սկզբունքները,
2. ներկայացնում է բնանկարի, նատյուրմորտի, դիմանկարի, կենցաղային և պատմական ժանրերի կոմպոզիցիա կառուցելու սկզբունքները, ներկայացնում է հայկական մանրանկարչության կոմպոզիցիա,
3. համադրում և կառուցում է երկրաչափական, բուսական, կենդանական տարրերը կոմպոզիցիայի մեջ,
4. գունավորում է կոմպոզիցիան։
 |
| **50.** | **ՈՒսումնառության արդյունք 3** |  Մշակել էսքիզը ասեղնագործության համար |
| **51.** | **Կատարման չափանիշներ** | 1. էսքիզը մշակում է և վերածում ասեղնագործության գծագրի /հարթակարի տեսակների համար/,
2. էսքիզը վերածում է խաչկար ասեղնգործության գծագրի՝ ըստ վանդակների /միլիմետրանոց թղթի վրա ձեռքով նախշերը ստանալու ձևով կամ հատուկ համակարգչային ծրագրերով/։
 |
| **52,** | **ՈՒսումնառության արդյունք 4** | Փոխանցել էսքիզը գործվածքին  |
| **53.** | **Կատարման չափանիշներ** | 1. ընտրում է էսքիզը գործվածքին փոխանցելու անհրաժեշտ եղանակը համապատասխան կարատեսակի համար,
2. ընտրում է անհրաժեշտ օժանդակ պարագաները էսքիզի փոխանցումը կատարելու համար,
3. կատարում է էսքիզի փոխանցում թափանցիկ թղթին,
4. կատարում է թափանցիկ և պատճենահանման թղթի տեղադրում գործվածի վրա,
5. կատարում է շուլալակարով կամ գնդասեղներով ամրացումը գործվածքին,
6. կատարում է էսքիզի ճիշտ փոխանցում գործվածքին,
7. կատարում է լույսի ազդեցությամբ էսքիզի փոխանցումը գործվածքին:
 |
|  | **ՄՈԴՈՒԼԻ ԱՆՎԱՆՈՒՄԸ «ՀԱՄԱԿԱՐԳՉԱՅԻՆ ԾՐԱԳՐՈՎ ԴԻԶԱՅՆ ՍՏԵՂԾԵԼՈՒ ԵՎ ԽՄԲԱԳՐԵԼՈՒ ԿԱՐՈՂՈՒԹՅՈՒՆՆԵՐ»** |
| **54.** | **Մոդուլի դասիչը** | ԱՍՂ-ԺՆԳ-4-20-005 |
| **55.** | **Մոդուլի նպատակը** | Մոդուլի նպատակն է ուսանողի մոտ ձևավորել համակարգչային ծրագրի հիմնական վահանակների վերաբերյալ գիտելիքներ, համակարգչային ծրագրով դիզայն ստեղծելու և խմբագրելու կարողություններ: |
| **56.** | **Մոդուլի տևողությունը** | 24 ժամ |
| **57.** | **Մուտքային պահանջները** |  Այս մոդուլն ուսումնասիրելու համար սկզբնական մասնագիտական գիտելիքներ պետք չեն։ |
| **58.** | **Մոդուլի գնահատման կարգը** | Մոդուլի ընդունելի կատարողականը յուրաքանչյուր արդյունքի համար նախատես­ված կատարման չափանիշների բավարար մակարդակի ապահովումն է։ |
| **59.** | **ՈՒսումնառության արդյունք 1** | Ներկայացնել համակարգչային ծրագրի կիրառումը մեքենայական ասեղնագործության համար |
| **60.** | **Կատարման չափանիշներ** | 1. ճիշտ է բացում ծրագիրը,
2. ճիշտ է ներկայացնում հիմնական վահանակները,
3. ճիշտ է մուտքագրում պատրաստի դիզայնը,
4. ճիշտ է ֆորմատավորում և պահպանում դիզայնը,
5. ճիշտ է ներկայացնում խմբագրման հրամանները,
6. ճիշտ է ներկայացնում կութերի տեսակների վահանակները,
7. ճիշտ է ներկայացնում կութերի հատկությունները:
 |
| **61.** | **ՈՒսումնառության արդյունք 2** | Ստեղծել և խմբագրել ասեղնագործության դիզայնը |
| **62.** | **Կատարման չափանիշներ** | 1. ճիշտ է պտտում և տեղափոխում պատրաստի դիզայնը,
2. ստուգում է դիզայնի կութերի հատկությունները և գույների քանակը,
3. փոխում է պատրաստի դիզայնի գույները և գույների հերթականությունը,
4. ճիշտ է մուտքագրում տարրական գրաֆիկական նկարը,
5. ճիշտ է ընտրում կութերի տեսակներն ըստ համապատասխան նկարի,
6. ճիշտ է ստեղծում և պահպանում դիզայնը:
 |
|  | **ՄՈԴՈՒԼԻ ԱՆՎԱՆՈՒՄԸ «ՀԱՄԱԿԱՐԳՉԱՅԻՆ ԾՐԱԳՐՈՎ ՄԵՔԵՆԱՅԱԿԱՆ ԱՍԵՂՆԱԳՈՐԾՈՒԹՅՈՒՆ ԿԱՏԱՐԵԼՈՒ ՀՄՏՈՒԹՅՈՒՆՆԵՐ»** |
| **63.** | **Մոդուլի դասիչը** | ԱՍՂ-ԺՆԳ-4-20-006 |
| **64.** | **Մոդուլի նպատակը** | Մոդուլի նպատակն է ուսանողի մոտ ձևավորել համակարգչային մեքենասարքավորումների տեխնիկական բնութագրման և շահագործման հմտություններ, ծանոթացնել օգտագործվող նյութերի տեսակներին ու ասեղնագործության տեխնոլոգիային: |
|  | **Մոդուլի տևողությունը** | 72 ժամ |
|  | **Մուտքային պահանջները** | Այս մոդուլն ուսումնասիրելու համար ուսանողը պետք է ուսումնասիրած լինի ԱՍՂ-ԺՆԳ-4-20-005 «Համակարգչային ծրագրով դիզայն ստեղծելու և խմբագրելու կարողություններ» մոդուլը։ |
|  | **Մոդուլի գնահատման կարգը** | Մոդուլի ընդունելի կատարողականը յուրաքանչյուր արդյունքի համար նախատես­ված կատարման չափանիշների բավարար մակարդակի ապահովումն է։ |
|  | **ՈՒսումնառության արդյունք 1** | Ներկայացնել համակարգչային մեքենասարքավորումների տեխնիկական բնութագիրը և շահագործումը |
|  | **Կատարման չափանիշներ** | 1. ճիշտ է ներկայացնում համակարգչային մեքենասարքավորումների տեսակները,
2. ճիշտ է ներկայացնում մեքենասարքավորումների տեխնիկական բնութագիրը,
3. միացնում է մեքենան, ճիշտ է լիցքավորում և տեղադրում մաքոքը,
4. ճիշտ է կարգավորում մեքենասարքավորման ռեժիմները,
5. ճիշտ է թելում մեքենան,
6. ճիշտ է մուտքագրում դիզայնը,
7. ճիշտ է տեղադրում գործվածքը և անհրաժեշտ նյութերը, ամրացնում օղակի մեջ, տեղադրում մեքենայի սարքին,
8. պահպանում է անվտանգության կանոնները:
 |
|  | **ՈՒսումնառության արդյունք 2** | Ներկայացնել և ընտրել թելերի և կայունացուցիչների տեսակները |
|  | **Կատարման չափանիշներ** | 1. ճիշտ է ընտրում և ներկայացնում թելերի տեսակները,
2. ճիշտ է ընտրում և ներկայացնում կայունացուցիչների տեսակները և հատկությունները,
3. ճիշտ է ընտրում և ներկայացնում կայունացուցիչները գործվածքին և օղակին ամրացնելու տարբերակները:
 |
|  | **ՈՒսումնառության արդյունք 3** | Կատարել համակարգչային ծրագրով մեքենայական ասեղնագործություն |
|  | **Կատարման չափանիշներ** | 1. ճիշտ է ընտրում տրիկոտաժե գործվածքի համար համապատասխան թելերը, կայունացուցիչները, ասեղները,
2. ճիշտ է կատարում տրիկոտաժե գործվածքի վրա ասեղնագործությունը,
3. ճիշտ է ընտրում բարակ, թափանցիկ, նուրբ գործվածքների համար համապատասխան թելերը, կայունացուցիչները, ասեղները,
4. ճիշտ է կատարում բարակ, թափանցիկ, նուրբ գործվածքների վրա ասեղնագործությունը,
5. ճիշտ է ընտրում բնական և արհեստական կաշիների համար համապատասխան թելերը, կայունացուցիչները, ասեղները,
6. ճիշտ է կատարում բնական և արհեստական կաշիների վրա ասեղնագործությունը,
7. ճիշտ է ընտրում խավավոր գործվածքների համար համապատասխան թելերը, կայունացուցիչները, ասեղները,
8. ճիշտ է կատարում խավավոր գործվածքների վրա ասեղնագործությունը,
9. ճիշտ է կատարում ասեղնագործության տարբեր տեսակները՝ կտրտովի, ապլիկացիա, ժանյակ և այլն:
 |
|  | **ՄՈԴՈՒԼԻ ԱՆՎԱՆՈՒՄԸ «ՁԵՌԱԳՈՐԾ ԱԱՍԵՂՆԱԳՈՐԾՈՒԹՅԱՆ ՊԱՐԶ ԵՎ ԲԱՐԴ ԿԱՐԱՏԵՍԱԿՆԵՐ ԿԱՏԱՐԵԼՈՒ ԿԱՐՈՂՈՒԹՅՈՒՆՆԵՐ»** |
|  | **Մոդուլի դասիչը** | ԱՍՂ-ԺՆԳ-4-20-007 |
|  | **Մոդուլի նպատակը** | Մոդուլի նպատակն է ուսանողի մոտ ձևավորել ասեղնագործության մեջ կիրառվող պարզ և բարդ կարատեսակներ կատարելու կարողություններ և հմտություններ:  |
|  | **Մոդուլի տևողությունը** | 60 ժամ  |
|  | **Մուտքային պահանջները** | Այս մոդուլն ուսումնասիրելու համար ուսանողը պետք է ուսումնասիրած լինի ԱՍՂ-ԺՆԳ-4-20-001 «Ասեղնագործության և ժանեկագործության նյութերը, գործիքները և օժանդակ պարագաները» մոդուլը և ԱՍՂ-ԺՆԳ-4-20-004 «Էսքիզի կոմպոզիցիայի կառուցում և գունային լուծում, էսքիզը գործվածքին փոխանցելու կարողություններ» մոդուլը։ |
|  | **Մոդուլի գնահատման կարգը** | Մոդուլի ընդունելի կատարողականը յուրաքանչյուր արդյունքի համար նախատես­ված կատարման չափանիշների բավարար մակարդակի ապահովումն է։ |
|  | **ՈՒսումնառության արդյունք 1** | Կատարել ձեռքի ասեղնագործության պարզ կարատեսակներ |
|  | **Կատարման չափանիշներ** | 1. ճիշտ է ներկայացնում պարզ կարատեսակների անվանումները, տարբերակում է մեկը մյուսից, բնութագրում է առանձնահատկությունները (շուլալ, ցողունակար, շղթայակար, օղակար, պատկար, խաչմերուկ կար, պարզ խաչկար, դարձկար /ետկար/, մեքենակար, պարզ հարթակար, սարդակար, փաթաթովի հանգուցավոր կարեր, ուլունքով ասեղնագործություն, եղևնակար, բրինձ, վերադիր կարեր, միացնող կարեր, պարզ թելքաշ), նվազագույնը 10 անվանում,
2. ընտրում է գործվածքը, թելը, գործիքները, օժանդակ պարագաները տվյալ կարատեսակը կատարելու համար,
3. ճիշտ է կատարում պարզ կարատեսակները՝ պահպանելով համաչափությունը, նվազագույնը 10 տեսակ,
4. ճիշտ է ամրացնում թելը կտորին ասեղնագործության սկզբում և աշխատանքը ավարտելուց հետո:
 |
|  | **ՈՒսումնառության արդյունք 2** | Կատարել ձեռքի ասեղնագործության բարդ կարատեսակներ` ընտրելով նվազագույնը 2 տեսակ |
|  | **Կատարման չափանիշներ** | 1. տարբերակում է բարդ կարատեսակներով արված ասեղնագործությունները, ներկայացնում է անվանումները, բնութագրում է յուրաքանչյուրի առանձնահատկությունները (Այնթապի թելքաշ, Որֆայի հարթակար, Մարաշի հյուսված կար, Մարաշի հարթակար, Սվազի համրովի ասեղնագործություն, գեղարվեստական հարթակար, հարթակարի այլ տեսակներ, ոսկեթել ասեղնագործության տեսակներ, համրովի ասեղնագործության կարատեսակներ, Վանի կար, շարակար, վերադիր ասեղնագործության տեսակներ, կտրտովի ասեղնագործության տեսակներ),
2. ընտրում է 2 բարդ կարատեսակ և ասեղնագործում նախշերը,
3. ընտրում է գործվածքը, թելերը, գործիքները, օժանդակ պարագաները տվյալ բարդ կարատեսակը կատարելու համար,նախապատրաստում է աշխատատեղը,
4. գծագիրը կամ էսքիզը փոխանցում է կտորին, իսկ համրովի ասեղնագործությունների դեպքում կատարում հատահաշիվ,
5. ընտրած բարդ կարատեսակի ասեղնագործությունը կատարում է անթերի,
6. կատարում է աշխատանքի վերջնամշակումը։
 |
|  | **ՈՒսումնառության արդյունք 3** | Ներկայացնել պարզ և բարդ կարատեսակների կիրառման բնագավառները։ Կատարել ասեղնագործություն ընտրած բնագավառում |
|  | **Կատարման չափանիշներ** | 1. ներկայացնում է ասեղնագործության կիրառման բնագավառները,
2. ասեղնագործում է հագուստի վրա զարդանախշեր և պատկերներ, կատարում է աշխատանքի բոլոր փուլերը՝ ընտրելով կարատեսակներ, թելեր, գույներ, ճիշտ տեղադրելով զարդանախշերը,
3. ասեղնագործում է կենցաղային տարբեր իրերի վրա /սփռոց, թաշկինակ, ծածկոց, տակդիր, վարագույր, անկողնային պարագաներ, պայուսակներ, գրպանիկներ, հուշանվերներ, դեկորատիվ տարբեր իրեր/,
4. կատարում է պարզ և բարդ կարատեսակներով գեղարվեստական աշխատանքներ, արդյունքում ստանալով ասեղնագործ նկար, գորգ, կամ պատի զարդ /պանո/,
5. կատարում է ասեղնագործ աշխատանքի վերջնամշակումը։
 |
|  | **ՄՈԴՈՒԼԻ ԱՆՎԱՆՈՒՄԸ «ԱՍԵՂՆԱԳՈՐԾՈՒԹՅԱՆ ՏԵՍԱԿՆԵՐՈՎ ԱՇԽԱՏԱՆՔՆԵՐ ԿԱՏԱՐԵԼՈՒ ԿԱՐՈՂՈՒԹՅՈՒՆՆԵՐ»** |
|  | **Մոդուլի դասիչը** | ԱՍՂ-ԺՆԳ-4-20-008 |
|  | **Մոդուլի նպատակը** | Մոդուլի նպատակն է ուսանողին ծանոթացնել ասեղնագործության պատմամշակութային ակունքներին և արդի ասեղնագործության զարգացման պատմությանը, ձևավորել ասեղնագործության տեսակները կատարելու կարողություններ: |
|  | **Մոդուլի տևողությունը** | 72 ժամ |
|  | **Մուտքային պահանջները** | Այս մոդուլն ուսումնասիրելու համար ուսանողը պետք է ուսումնասիրած լինի ԱՍՂ-ԺՆԳ-4-20-007 «Ձեռագործ ասեղնագործությանպարզ և բարդ կարատեսակներ կատարելու կարողություններ» մոդուլը: |
|  | **Մոդուլի գնահատման կարգը** | Մոդուլի ընդունելի կատարողականը յուրաքանչյուր արդյունքի համար նախատես­ված կատարման չափանիշների բավարար մակարդակի ապահովումն է։ |
|  | **ՈՒսումնառության արդյունք 1** | Ներկայացնել ասեղնագործության պատմամշակութային ակունքները և արդի ասեղնագործության զարգացման ուղղությունները |
|  | **Կատարման չափանիշներ** | 1. ներկայացնում է ասեղնագործությունը որպես կիրառական և ժողովրդական արվեստի ճյուղ,
2. ներկայացնում է հայկական ասեղնագործության պատմությունը, հայկական ասեղնագործության հիմնական դպրոցների առանձնահատկությունները,
3. ներկայացնում է ասեղնագործության արդի զարգացման ուղղությունները և կիրառման ոլորտները։
 |
|  | **ՈՒսումնառության արդյունք 2** | Կատարել լիցք (հարթակար) |
|  | **Կատարման չափանիշներ** | 1. ընտրում է նախընտրած լիցքի (հարթակարի) առնվազն 2 տեսակ /ուռուցիկ հարթակար, ոսկեթել-մետաքսաթել հարթակար, համրովի հարթակար, Մարաշի հարթակար /կոթ-ասեղ/, արագ հարթակար/,
2. մշակում է էսքիզը զարդանախշերի և պատկերների գունային լուծումներին համապատասխան,
3. ընտրում է լիցքի(հարթակարի) տեսակին համապատասխանող գործվածք և թելեր,
4. էսքիզը փոխանցում է գործվածքին,
5. ասեղնագործում է լիցք (հարթակար)՝ ըստ տեսակների, պահելով կատարման փուլերի հերթականությունը,
6. ասեղնագործում է կոկիկ և համաչափ,
7. կատարում է վերջնամշակման աշխատանքները։
 |
|  | **ՈՒսումնառության արդյունք 3** | Կատարել վերադիր ասեղնագործություն /ապլիկացիա/ |
|  | **Կատարման չափանիշներ** | 1. ներկայացնում է վերադիր ասեղնագործության տեսակները և առանձնահատկությունները /պարզ վերադիր ասեղնագործություն /ապլիկացիա/, Քիլիսի կտրտովի վերադիր ասեղնագործություն, տարբեր նյութերով վերադիր ասեղնագործությունը /կաշի, քուղ, տրեզ, թաղիք/,
2. ընտրում է վերադիր ասեղնագործության տեսակը,
3. մշակում է էսքիզը զարդանախշերի և պատկերների գունային լուծումներին համապատասխան,
4. ընտրում է ասեղնագործության նյութեր, օժանդակ պարագաներ,
5. ընտրում և կառուցում է տափի վրա զարդանախշի էսքիզը,
6. տեղադրում է կտրտած կտորները տափի վրա, ամրացնում գնդասեղները,շուլալում կտորները,
7. ընտրում է էսքիզին համապատասխան կարատեսակները՝ կտորները տափի վրա ամրացնելու համար,
8. ասեղնագործում է կոկիկ և համաչափ,
9. կատարում է վերջնամշակման աշխատանքները։
 |
|  | **ՈՒսումնառության արդյունք 4** | Կատարել համրովի ասեղնագործություն |
|  | **Կատարման չափանիշներ** | 1. տարբերակում է համրովի կարատեսակները /խաչկարի տեսակներ, գոբելենային կարեր, համրովի հարթակար, թեք հարթակար, մաղակար, շարակար, Վանի կար, Սվազի կար/,
2. ընտրում է համրովի կարատեսակի 1 ձև,
3. կատարում է նախնական էսքիզի մշակում համրովի աշխատանքի համար,
4. օգտվում է պայմանական նշաններից, գծագրերից, քարտեզներից,
5. կատարում է հատահաշիվ տվյալ կարատեսակի համար,
6. ընտրում է կտորը և թելերը,
7. ճիշտ է համրում հատերը, կտորի թելերը, վանդակները,
8. ասեղնագործում է կոկիկ և համաչափ,
9. կատարում է վերջնամշակման աշխատանքները։
 |
|  | **ՈՒսումնառության արդյունք 5** | Կատարել կտրտովի ասեղնագործություն |
|  | **Կատարման չափանիշներ** | 1. կառուցում կամ ընտրում է էսքիզ և գծագիր կտրտովի ասեղնագործության համար,
2. ընտրում է կտորը, թելերը, կարատեսակը, օժանդակ պարագաները,
3. գծագիրը փոխանցում է կտորին,
4. ճիշտ է կատարում զարդանախշի միացման եղանակները,
5. ճիշտ է կտրտում ավելորդ հատվածները,
6. կատարում է վերջնամշակման աշխատանքները։
 |
|  | **ՈՒսումնառության արդյունք 6** | Կատարել պարզ և բարդ թելքաշներ, Այնթապի թելքաշ |
|  | **Կատարման չափանիշներ** | 1. ներկայացնում է թելքաշ ասեղնագործության ձևերը, Այնթապի ասեղնագործության զարդանախշերը,
2. կազմում է նախնական էսքիզ և նախշերի կոմպոզիցիա,
3. ընտրում է գործվածքը, թելերը, գործիքը, օժանդակ պարագաները,
4. ճիշտ է կատարում հատահաշիվը տվյալ նախշի կամ գծագրի համար,
5. ճիշտ է կատարում թելերի հաշվարկը և կտորի թելերի կտրել-դուրս քաշելը,
6. անթերի է կատարում պարզ թելքաշի նախշերը,
7. անթերի է կատարում բարդ թելքաշի նախշերը,
8. կատարում է վերջնամշակման աշխատանքները։
 |
|  | **ՈՒսումնառության արդյունք 7** | Կատարել Մարաշի հյուսված կարով ասեղնագործություն |
|  | **Կատարման չափանիշներ** | 1. ներկայացնում է Մարաշի ասեղնագործության 2 ձևերը`՝ հյուսված կար/հյուսքակար/ և հարթակար, տարբերակում է նախշերը, առանձնահատկությունները,
2. գծագրում է Մարաշի հյուսված կարի պարզ և բարդ զարդանախշերը,
3. կազմում է էսքիզ տվյալ զարդանախշերի գծագրերով, կառուցում կոմպոզիցիա,կատարում գունային լուծում,
4. ընտրում է կտոր և թելեր, փոխանցում է էսքիզը գործվածքին, կամ գծագրում միանգամից կտորի վրա համապատասխան չափումներ անելով,
5. ճիշտ է ասեղնագործում Մարաշի հյուսված կարի պարզ և բարդ նախշերը,
6. կատարում է վերջնամշակման աշխատանքները։
 |
|  | **ՄՈԴՈՒԼԻ ԱՆՎԱՆՈՒՄԸ «ԺԱՆՅԱԿԻ ՏԵՍԱԿՆԵՐՈՎ ԱՇԽԱՏԱՆՔՆԵՐ ԿԱՏԱՐԵԼՈՒ ԿԱՐՈՂՈՒԹՅՈՒՆՆԵՐ»** |
|  | **Մոդուլի դասիչը** | ԱՍՂ-ԺՆԳ-4-20-009 |
|  | **Մոդուլի նպատակը** | Մոդուլի նպատակն է ուսանողին ծանոթացնել ժանեկագործության պատմամշակութային ակունքներին և արդի ժանեկագործության զարգացման ուղղություններին: Ձևավորել ժանյակի տեսակներով ձեռագործ կատարելու կարողություններ: |
|  | **Մոդուլի տևողությունը** | 72 ժամ |
|  | **Մուտքային պահանջները** | Այս մոդուլն ուսումնասիրելու համար ուսանողը պետք է ուսումնասիրած լինի ԱՍՂ-ԺՆԳ-4-20-001 «Ասեղնագործության և ժանեկագործության նյութերը, գործիքները և օժանդակ պարագաները» և ԱՍՂ-ԺՆԳ-4-20-002 «Գծանկար և գունանկար կատարելու կարողություններ» մոդուլները։ |
|  | **Մոդուլի գնահատման կարգը** | Մոդուլի ընդունելի կատարողականը յուրաքանչյուր արդյունքի համար նախատես­ված կատարման չափանիշների բավարար մակարդակի ապահովումն է։ |
|  | **ՈՒսումնառության արդյունք 1** | Ներկայացնել ժանեկագործության պատմությունը և արդի զարգացման ուղղությունները  |
|  | **Կատարման չափանիշներ** | 1. ներկայացնում է ժանեկագործության տարբեր ձևերը, դասակարգումը, պատմությունը,
2. տարբերակում է ժանյակների տեսակները և հիմնական անվանումները /մեքենայական ժանյակ, քիմիական ժանյակ, եվրոպական ժանյակների տեսակներ, ասեղնագործ ժանյակների տեսակներ, տարբեր գործիքներով պատրաստաված ժանյակների տեսակներ, տարբեր թելերից պատրաստված ժանյակներ/,
3. բացատրում է ժանյակների զարդանախշերի կառուցվածքը, հանգույցների և հյուսքերի ձևերը, տարրերը,
4. ներկայացնում է հայկական ժանյակների տեսակները, առանձնահատկությունները և դասակարգումը /հայկական ասեղնագործ ժանյակ, հելունագործ, շյուղագործ, մաքոք, մեծ մաքոք /թոռի գործ/, գոբենակ /ճանպարկ/,Այնթապ/,
5. ներկայացնում է ժանեկագործության արդի զարգացման ուղղությունները,
6. նկարագրում է ժանյակների կիրառման ոլորտները։
 |
|  | **ՈՒսումնառության արդյունք 2** | Գործել հայկական ասեղնագործ ժանյակ |
|  | **Կատարման չափանիշներ** | 1. ներկայացնում է հայկական ասեղնագործ ժանյակի պատմությունը, զարդանախշերի տեսակները, Վանի և Կարինի ժանյակները,
2. կազմում է նախատեսվող իրի էսքիզը և զարդանախշերի դասավորությունը,
3. ճիշտ է կատարում հայկական ասեղնագործ ժանյակի հիմնական հանգույցը՝ օղակ-հանգույց,
4. ընտրում է և կատարում հայկական ասեղնագործ ժանյակի հիմնական զարդանախշերը, նվազագույնը 5 նախշ,
5. ճիշտ է կատարում Վանի ասեղնագործ կլոր ժանյակը:
 |
|  | **ՈՒսումնառության արդյունք 3** | Գործել հելունագործ ժանյակ  |
|  | **Կատարման չափանիշներ** | 1. կազմում է նախնական էսքիզ զարդանախշերի կոմպոզիցիայով և գունային լուծումներով,
2. կազմում է հելունով հյուսքի գծագիրը, տարբերակում պայմանական նշանները, ճիշտ է օգտվում ձևավորված աղյուսակի գծագրից և պայմանական նշաններից,
3. ընտրում է թելերը, հելունի տեսակը, օժանդակ պարագաները հելունով ժանյակ կատարելու համար,
4. գործում է գծագրերի նախշերը ճիշտ հատահաշվարկով,
5. ճիշտ և կոկիկ է կատարում հելունով ժանյակի տարրերը և զարդապատկերները,
6. ճիշտ է կատարում միացման եղանակները՝ պահպանելով համաչափությունը,
7. ձևավորում է աշխատանքը և կատարում վերջնամշակումը։
 |
|  | **ՈՒսումնառության արդյունք 4** | Ներկայացնել ձեռագործ ժանյակների տեսակները, գործիքները և գործել ժանյակի ընտրած տարբերակը |
|  | **Կատարման չափանիշներ** | 1. տարբերակում է ժանյակների տեսակները և անվանումները /գոբենակ, մաքոք, մեծ մաքոք /թոռի գործ/, մակրամե, շյուղագործություն /,
2. ընտրում է ժանյակի տեսակը, կազմում է նախնական էսքիզ զարդանախշերի կոմպոզիցիայով և գունային լուծումներով,
3. կազմում է հյուսքի գծագիրը, տարբերակում պայմանական նշանները, ճիշտ է օգտվում ձևավորված աղյուսակի գծագրից և պայմանական նշաններից,
4. ընտրում է տվյալ ժանյակը հյուսելու համար համապատասխան գործիքը /մաքոք, գոբենակ, շյուղ, մակրամեի օժանդակ պարագաներ/, տիրապետում է ընտրած գործիքի հետ աշխատելու հնարքներին,
5. ընտրում է թելերը, օժանդակ պարագաները,
6. գործում է տվյալ ժանյակի տեխնոլոգիայով նախատեսված հիմնական հանգույցը, հանգույցները, հյուսքերը, զարդանախշերի ձևերը, կատարում է անհրաժեշտ գործողությունը,
7. գործում է նախշերը կոկիկ և ճիշտ հատահաշվարկով, էսքիզին և գծագրին համապատասխան,
8. ձևավորում է աշխատանքը և կատարում վերջնամշակումը։
 |
|  | **ՄՈԴՈՒԼԻ ԱՆՎԱՆՈՒՄԸ «ԳԵՂԱՐՎԵՍՏԱԿԱՆ-ԳԵՂԱՆԿԱՐՉԱԿԱՆ ԱՍԵՂՆԱԳՈՐԾՈՒԹՅՈՒՆ ԿԱՏԱՐԵԼՈՒ ԿԱՐՈՂՈՒԹՅՈՒՆՆԵՐ»** |
|  | **Մոդուլի դասիչը** | ԱՍՂ-ԺՆԳ-4-20-010 |
|  | **Մոդուլի նպատակը** | Մոդուլի նպատակն է ուսանողի մոտ ձևավորել կարողություններ և հմտություններ գեղանկարչական հարթակար կատարելու համար։ |
|  | **Մոդուլի տևողությունը** | 72 ժամ |
|  | **Մուտքային պահանջները** | Այս մոդուլն ուսումնասիրելու համար ուսանողը պետք է ուսումնասիրած լինի ԱՍՂ-ԺՆԳ-4-20-001 «Ասեղնագործության և ժանեկագործության նյութերը, գործիքները և օժանդակ պարագաները», ԱՍՂ-ԺՆԳ-4-20-002 «Գծանկար և գունանկար կատարելու կարողություններ» մոդուլները: |
|  | **Մոդուլի գնահատման կարգը** | Մոդուլի ընդունելի կատարողականը յուրաքանչյուր արդյունքի համար նախատես­ված կատարման չափանիշների բավարար մակարդակի ապահովումն է: |
|  | **ՈՒսումնառության արդյունք 1** | Ներկայացնել կերպարվեստի տեսակները |
|  | **Կատարման չափանիշներ** | 1. ներկայացնում է համաշխարհային արվեստի պատմության փուլերը, արվեստի ճյուղերը,
2. ներկայացնում է կերպարվեստի տեսակները,
3. ներկայացնում է կերպարվեստի դերը մշակույթի զարգացման մեջ։
 |
|  | **ՈՒսումնառության արդյունք 2** |  Ներկայացնել գեղանկարչության ժանրերը |
|  | **Կատարման չափանիշներ** | 1. ներկայացնում է գեղանկարչության ժանրերը, նկարագրում է առանձնահատկությունները,
2. ներկայացնում է տարբեր ժանրերի նկարիչների կենսագրությունը և ստեղծագործությունները։
 |
|  | **ՈՒսումնառության արդյունք 3** | Կատարել գեղարվեստական-գեղանկարչական ասեղնագործություն` նախընտրած ժանրով |
|  | **Կատարման չափանիշներ** | 1. կատարում է Էսքիզի ընտրություն,
2. մշակում և գունավորում է էսքիզը,
3. ընտրում է համապատասխան գործվածք, թելեր, օժանդակ պարագաներ, պատրաստում աշխատատեղը,
4. փոխանցում է էսքիզը գործվածքին,
5. կատարում է նկար-ասեղնագործություն ստանալու ամբողջ աշխատանքը,
6. կատարում է աշխատանքի վերջնամշակումը։
 |

Աղյուսակ 3

**Նախնական մասնագիտական (արհեստագործական) կրթության 0214.04.4 Գորգագործություն և ժանյակագործություն մասնագիտության 0214.04.03.4 Ասեղնագործող-ժանեկագործ որակավորման օրինակելի ուսումնական պլան**

|  |  |  |  |  |  |
| --- | --- | --- | --- | --- | --- |
| N | Առարկայախմբեր, առարկաներ և մոդուլներ | Շաբաթների թիվը |  Ուսանողի առավելագույնբեռնվածությունը, ժամ |  Պարտադիր լսարանայինպարապմունքներ, ժամ | ՈՒսուցման երաշխավորվող տարին |
|  | **ԸՆԴՀԱՆՈՒՐ ՀՈՒՄԱՆԻՏԱՐ, ՍՈՑԻԱԼ - ՏՆՏԵՍԱԳԻՏԱԿԱՆ ԵՎ ԸՆԴՀԱՆՈՒՐ ԲՆԱԳԻՏԱԿԱՆ** |  |  |  |  |
|  | Հայոց լեզվի և խոսքի մշակույթի հիմունքներ |  | 108 | 72 | 1 |
|  | Քաղաքագիտության և սոցիոլոգիայի հիմունքներ |  | 27 | 18 | 1 |
|  | Իրավունքի հիմունքներ |  | 54 | 36 | 1 |
|  | Պատմություն |  | 54 | 36 | 1 |
|  | Օտար լեզու |  | 90 | 60 | 1 |
|  | Ֆիզկուլտուրա |  | 90 | 60 | 1 |
|  | Լանդշաֆտագիտության և էկոլոգիայի հիմունքներ |  | 54 | 36 | 1 |
|  | Քաղաքացիական պաշտպանության և արտակարգ իրավիճակների հիմնահարցեր |  | 42 | 28 | 1 |
|  | **ԸՆԴԱՄԵՆԸ** |  | **519** | **346** |  |
|  | **ԱՌԱՆՑՔԱՅԻՆ ՀՄՏՈՒԹՅՈՒՆՆԵՐ** |  |  |  |  |
|  | Հաղորդակցություն |  | 54 | 36 | 1 |
|  | Անվտանգություն և առաջին օգնություն |  | 54 | 36 | 1 |
|  | Համակարգչային օպերատորություն |  | 54 | 36 | 1 |
|  | Ձեռներեցություն |  | 108 | 72 |  |
|  | **ԸՆԴԱՄԵՆԸ** |  | **270** | **180** |  |
|  | **ԸՆԴՀԱՆՈՒՐ ՄԱՍՆԱԳԻՏԱԿԱՆ** |  |  |  |  |
|  |  Ասեղնագործության և ժանեկագործության նյութերը, գործիքները և օժանդակ պարագաները |  | 27 | 18 | 1 |
|  | Գծանկար և գունանկար կատարելու կարողություններ |  | 81 | 54 | 1 |
|  | Գծագրություն և մասնագիտական նկարչություն կատարելու կարողություններ |  | 45 | 30 | 1 |
|  | Էսքիզի կոմպոզիցիայի կառուցում և գունային լուծում, էսքիզը գործվածքին փոխանցելու կարողություններ |  | 81 | 54 | 1 |
|  |  **ԸՆԴԱՄԵՆԸ** |  | **234** | **156** |  |
|  | **ՀԱՏՈՒԿ ՄԱՍՆԱԳԻՏԱԿԱՆ** |  |  |  |  |
|  | Համակարգչային ծրագրով դիզայն ստեղծելու և խմբագրելու կարողություններ |  | 36 | 24 | 1 |
|  | Համակարգչային ծրագրով մեքենայական ասեղնագործություն կատարելու հմտություններ |  | 108 | 72 | 1 |
|  | Ձեռագործ ասեղնագործության պարզ և բարդ կարատեսակներ կատարելու կարողություններ |  | 90 | 60 | 1 |
|  | Ասեղնագործության տեսակներով աշխատանքներ կատարելու կարողություններ |  | 108 | 72 | 1 |
|  | Ժանյակի տեսակներով աշխատանքներ կատարելու կարողություններ |  | 108 | 72 | 1 |
|  | Գեղարվեստական-գեղանկարչական ասեղնագործություն կատարելու կարողություններ |  | 108 | 72 | 1 |
|  | **ԸՆԴԱՄԵՆԸ** |  | **558** | **372** |  |
|  | **ԸՆՏՐՈՎԻ** |  | **27** | **18** | 1 |
|  | **ՊԱՀՈՒՍՏԱՅԻՆ ԺԱՄԵՐ** |  | **12** | **8** | 1 |
|  | **ԸՆԴԱՄԵՆԸ** | **30** | **1620** | **1080** |  |
|  | **ԽՈՐՀՐԴԱՏՎՈՒԹՅՈՒՆ** |  | 100 |  |  |
|  | **ՊՐԱԿՏԻԿԱ** | **8** |  |  |  |
|  | **ՄԻՋԱՆԿՅԱԼ ԱՏԵՍՏԱՎՈՐՈՒՄ** | **2** |  |  |  |
|  | **ՊԵՏԱԿԱՆ ԱՄՓՈՓԻՉ ԱՏԵՍՏԱՎՈՐՈՒՄ** | **1** |  |  |  |
|  | **ԸՆԴԱՄԵՆԸ** | **41** |  |  |  |